recursal/SuperWikiNEXT-32B huggingface dataset:
唔好同**泡泡龍2**搞亂。

**泡泡交響曲**（日文：バブルシンフォニー(Baburu Shinfonī)；英文：**Bubble Symphony**），喺北美洲叫**泡泡龍II**（英文：**Bubble Bobble II**），係由TAITO開發嘅電子遊戲，1994年最先喺街機推出，1997年喺世嘉Saturn推出。

故仔
--

有一日Bubby（バビー）、Bobby（ボビー）、Kulun（クルン）、Coron（コロン）四個人去咗圖書館，無意中打開咗一本畫冊。喺呢個時候，Hyper drunk將佢哋四個人變成泡泡龍並封印喺畫冊裏面。

四隻泡泡龍Bubblun（バブルン）、Bobblun（ボブルン）、Kululun（クルルン）、Cororon（コロロン）要揾辦法變返人形，同埋返去原本嘅世界…

玩法
--

泡泡交響曲嘅玩法同之前嘅泡泡龍差唔多，都係要將畫面裏面所有敵人消滅。呢次加咗新嘅敵人角色，而咁多個關被分開成六個唔同嘅世界，每個世界嘅最後一關都要打大佬，同樣要飲魔法水先至能夠攻擊佢。打完一次大佬之後會出現下一個世界嘅門，通常係二揀一。

每個世界打大佬之前咁多關都隱藏住一個音符板（一個世界一隻色），儲夠三個同一隻色嘅音符板就會變出一條同顏色嘅鎖匙，要行埋去先至算真正攞到。喺第五個世界打大佬之前，要揾齊嗮四條唔同顏色嘅鎖匙，唔係就開唔到通去第六個世界嘅門，並提早出現唔好嘅結局。

喺某啲上下有窿嘅關，喺「Hurry up!」嘅警告字句出現之後，會出現其中一個透明嘅"R""O""D"泡泡（"E""X""T""E""N""D"嘅泡泡都係有底色），儲齊呢三個泡泡就會出現一支棒，泡泡龍會變返做人，而剩低嘅敵人都會被消滅。

另外，遊戲有唔同嘅TAITO遊戲角色客串出場，包括奇奇怪界系列嘅小夜同埋太空侵略者嘅大炮等等，敵人俾佢哋掂到或者擊中就會被消滅。

參考
--

1. ↑  Bubble Symphony，The International Arcade Museum
2. ↑  Bubble Symphony，MobyGames

出面網頁
----

* 泡泡交響曲喺Arcade History
* 泡泡龍維基泡泡交響曲
* 泡泡交響曲影片
* 泡泡交響曲線上遊戲
| How to read a taxoboxHow to read a taxobox**塔杉** |
| --- |
|  |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 松柏門 Pinophyta |
|
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 南洋杉科 Araucariaceae |
|
|
|
|
|
| 屬 | 南洋杉屬 *Araucaria* |
|
|
|
|
|
|
|
| 種 | **塔杉 *A. bidwillii*** |
|

 |
|
| 二元學名 |
| ***Araucaria bidwillii***(Molina) K. Koch |
|
|
|
|
|
|
|
|
|
|
|
|
|
|
|

**塔杉**（粵拼：taap3 caam3；學名：*Araucaria bidwillii*），又嗌**澳洲南洋杉**ou3 zau1 naam4 joeng4 caam3、**闊葉南洋杉**fut3 jip6 naam4 joeng4 caam3、**披針葉南洋杉**pei1 zam1 jip6 naam4 joeng4 caam3，植物學又嗌**大葉南洋杉**daai6 jip6 naam4 joeng4 caam3，係南洋杉科南洋杉屬嘅常綠喬木，原產澳洲海邊，而家喺澳洲沿海地區、中國嘅廣東同廣西、福建、香港、澳門地區都可以搵到。

樣
-

植株高45～70m，胸徑1.0～1.5m；樹皮暗啡色，比較厚，裂成好多條薄片噉；樹枝輪生而平展，樹冠塔形。葉闊而大，長橢圓近披針形或三角披針形，長2.5～6.5cm，雖然冇主脈，但有好多平裂細脈。花單生，喺葉杈出，樣似圓柱體；每年3月開花。果樣係闊橢圓形或近似球體，長30cm，闊大概22cm，大似人頭噉，重4.5kg，中間有好多苞鱗響度，有150粒籽。籽長橢圓形，先端好大隻，生喺果邊，兩邊冇翼；種植開始第三年秋結果。

用途
--

植株可以做盆景、梗可以做木材，葉可以提煉成揮發油。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 果 |
| 果  |

|  |
| --- |
| 籽 |
| 籽  |

 |

有關嘅書
----

* 《中国外来植物》. 上海科学技术出版社. p. 第601～602页. ISBN 978-7-5478-0780-4.

連出去
---

|  |  |
| --- | --- |
|  | 維基同享有多媒體嘅嘢： **塔杉** |

|  |  |
| --- | --- |
|  | 維基物種有資料講：***塔杉*** |

* 大叶南洋杉 Araucaria bidwillii PPBC中国植物图像库
* Araucaria bidwillii Hong Kong Flora and Vegetation
* 大叶南洋杉 Araucaria bidwillii 中国植物志
* Araucaria bidwillii 大叶南洋杉 中国自然标本馆
* 昆明植物研究所. 〈大叶南洋杉〉. 《《中国高等植物数据库全库》》. 中国科学院微生物研究所. 喺2009-02-24搵到.
**授時曆**，曆法之一，行於大元，名由皇帝忽必烈所賜。書經堯典有話，「乃命羲和，欽若昊天，曆象日月星辰，敬授人時。」授時曆就取自「敬授人時」，意謂曆頒於民，就唔會失天時。忽必烈任命許衡做領太史院事，其下郭守敬、王恂為副，創造出授時曆。曆法亦見於元史。

曆由至元十八年，即一二八一年，行到元末。大明大統曆，都承繼授時曆，一直行到明末。大統曆只係無計斗分差，即唔考量回歸年古長今短。大統曆推算日蝕時刻有差，亦有用回回曆補入。

日本都有改用大統曆，亦即授時曆變種。由涉川春海改成大和曆，修改一啲定數同里差經度等。一六八四年，日本貞享元年三月初三頒佈，然十月撤回。翌年改名貞享曆頒佈推行。

原由
--

一二七六年，大元至元十三年，元軍攻佔大宋京城臨安，並遷都大都，準備頒布曆法，取代金國重修大明曆，以合天象。

方法
--

大宋時頻頻觀測天象，改曆十八次。大元領土遼闊，儀器有所進步，觀測同更加精確。參攷大唐開元時一行，有國土十八處觀測。許衡、郭守敬、王恂、楊恭懿等亦設觀星臺廿七處，實測數值。又參攷回回天文觀測，加以改良。

同時有用沈括有關三角函數近似值公式計算。

授時曆用弧矢割圓術，以換算黃經黃緯同赤經赤緯。用招差術推算日月五星行度。弧矢割圓術，即球面三角法。招差術，亦即三次内插法。授時一改前人複雜分母分子，全改用萬分數，以一萬為分母，類似今日小數。授時曆用統天曆數值，即一年三百六十五日二四二五來計，一月用二十九日五三〇五九三來計。咁同今日西曆額我畧曆數值相同，然授時曆早三百零一年。日行一年長，有微妙變化，故此有歳實消日法，一百年縮萬分之二日。

推算節氣，就以平氣來計，一年均分廿四份，一份為之一氣。無中氣就做閏月。廢除上元積年，直取至元十八年為為曆元，數據全部實測，此為史上一大變革。

攷
-

1. ↑  杉本敏夫 (1988). 〈授時暦で用いられた沈括の逆正弦公式の精度〉 (PDF). 《数学史研究》. 日本数学史学会. **117**.

| * 睇
* 傾
* 改
黃曆 |
| --- |
| 紀元前→後漢 | 古六曆?-? | 顓頊曆?-BC105 | 太初曆BC104-4 | 三統曆5-84 | 後漢→魏 | 四分曆85-236 | 景初曆237-444 | 魏→南朝 | 元嘉曆445-509 | 大明曆510-589 |   |
| 呉 | 四分曆222 | 乾象曆223-280 | 北朝 | 景初曆398-451 | 玄始曆412-522 | 正光曆523-565 | 興和曆540-550 | 天保曆551-577 | 天和曆566-578 |
| 蜀 | 四分曆221-263 |
|   |
| 北朝→隋 | 大象曆579-583 | 開皇曆584-596 | 大業曆597-618 | 唐 | 戊寅元曆619-664 | 麟徳曆665-728 | 大衍曆729-761 | 五紀曆762-783 | 正元曆784-806 | 觀象曆807-821 | 宣明曆822-892 |
|   |
| 唐→後周 | 崇玄曆893-955 | 後周、北宋、南宋 | 欽天曆956-963 | 應天曆963-981 | 乾元曆981-1001 | 儀天曆1001-1023 | 崇天曆1024-1065 | 明天曆1065-1068 | 崇天曆1068-1075 | 奉元曆1075-1093 | 觀天曆1094-1102 | 占天曆1103-1105 | 紀元曆1106-1135 |
| 後晋、遼 | 調元曆893-943?961-993 | 大明曆994-1125 |
|   |
| 南宋 | 統元曆1136-1167 | 乾道曆1168-1176 | 淳熙曆1177-1190 | 會元曆1191-1198 | 統天曆1199-1207 | 開禧曆1208-1251 | 淳祐曆1252 | 會天曆1253-1270 | 成天曆1271-1276 | 元以降 | 重修大明曆1182-1280 | 授時曆1281-1644 | 時憲曆1645-1911 | 國瑞曆1912- |
| 金 | 大明曆1137-1181 |
搵緊第二樣意思嘅話，請睇〈**奶茶 (搞清楚)**〉。
一杯港式奶茶
快餐店嘅奶茶
**奶茶**（粵拼：naai5 caa4）係一種將奶同茶溝埋嘅嘢飲，13世紀左右到19世紀前，主要喺喜馬拉雅一帶嘅西藏、印度等地，仲有蒙古同西域度盛行。響英國殖民地時代嘅英屬印度後，推廣開咗呢樣文化習慣到世界各地，到後尾嘅香港、新加坡、台灣等地，都有咗佢哋嘅特色奶茶。

史
-

喺中國大陸度，唐代中期唐德宗時候，開始喺煮茶嘅工序度加入咗酥，酥即係加工發酵過嘅奶；而李泌仲寫過詩將奶沫比做「琉璃眼」。而唐朝茶葉傳入咗西藏後，發展出咗當地特有嘅酥油茶，宋元時代仲將呢種奶茶，傳到咗西域同蒙古。 而13世紀左右酥油茶先至開始喺喜馬拉雅一帶普及開。

英國喺十九世紀初，為咗打破大清嘅茶葉貿易壟斷，睇準英屬印度嘅自然條件，用由中國大陸出產嘅茶種，自己開做茶葉種植，除供返英國嘅市場，喺英屬印度本土都有分銷。啲茶品帶去咗馬來西亞、新加坡等地，興起埋唔少茶檔，啲檔主仲開始喺錫蘭紅茶度溝奶水或煉奶，取代咗印度奶茶原用開嘅香料，形成咗新嘅奶茶口味。

現代種類
----

* 英式奶茶（英國）：用紅茶
* 港式奶茶（香港）：比如絲襪奶茶
* 茶走（香港）
* 拉茶（馬來西亞/新加坡）
* 珍珠奶茶（台灣）：加粉圓
* 泰式奶茶（泰國）
* 鹹奶茶（蒙古奶茶）
* 酥油茶（西藏）
* 酒店奶茶：用茶包加滾水，至於淡奶、糖漿同方糖由客人自由加減

參考
--

1. ↑  李繁《鄴侯祖傳》記：「皇孫奉節王煎加酥椒之類，求泌作詩，泌日：旋沫翻成碧玉池，添酥散作琉璃眼。」
2. ↑  世界上第一杯奶茶：源自西藏口味偏咸 多維新聞 2016-05-27
3. ↑  港式奶茶之中的大英帝國 2017-08-30

* 港人日飲奶茶250萬杯. 星島日報
* 地道文化 絲襪奶茶始祖 公開沖茶秘技. 蘋果日報
* 港式奶茶列香港非物質文化遺產. 香港政府新聞網
* 港式奶茶列非物質文化遺產 (視頻). YouTube

睇埋
--

|  |  |
| --- | --- |
|  | 維基同享有多媒體嘅嘢：**Milk tea** |

* 絲襪奶茶
* 咖啡
由安德魯餅店睇路環衛生中心 (右) 同恩尼斯總統前地
**路環**（葡文：**Coloane**），又叫**路環島**（葡文：**Ilha de Coloane**），係澳門嘅一個地方，而家亦係組成澳門嘅四大部份（區域）之一。喺未填海之前，路環係一個島，離氹仔個島南面約莫兩千米，不過兩個島之間填晒海，新填地叫路氹城。島嘅西南面係珠海市嘅橫琴島，兩島最窄嘅地方唔夠300米。

歷史
--

路環其實係**路灣**。因為廣東話有時將灣讀做環。路灣古書上叫佢做**過路灣**，葡文名 Coloane 亦印證呢點。路環個名就係咁來。古書上亦有寫做**九澳**，**鹽灶灣**等。呢啲都係島上某啲地方嘅代表。

大宋起，個島都係鹽場之地，海邊係產鹽。大明同大清時，路環係歸廣東香山所管。

1864年，葡人乘大清敗於英國之際，佔領路環。

以前路環居民來往澳門半島同氹仔係用渡輪。

地理
--

路環島屬於聖方濟各堂區，上邊丘陵起伏，地勢係成個澳門最高，冇乜平地。路環面積大約7.6平方公里，2011年人口大約有4,300人。

### 山

路環成個區域大部分地方都係山。路環島最高點係疊石塘山（塔石塘山），同時又係澳門最高嘅山，有海拔172.4米高。疊石塘山半山以上嘅地區，被劃定為郊野公園，受到嚴格保護。

### 郊野公園

澳門大部分郊野公園都喺路環，佢哋係黑沙水庫郊野公園、石排灣郊野公園同九澳水庫郊野公園。

### 海灘

每年吸引好多人去嘅黑沙海灘同竹灣海灘都喺路環。

食
-

由安德魯餅店望路環衛生中心 (右)同恩尼斯總統前地
澳門葡撻嚟自路環市區安德魯餅店。

發展
--

路環島因為離澳門市區最遠，發展比較慢，以前係以漁業為主，重有啲船廠。呢幾年喺東北岸九澳起咗發電廠同埋水泥廠同深水港，西北部填海拓地準備發展工業。黑沙海灘同竹灣海灘係路環島嘅兩個海灘，分別喺島東南同南。隨住澳門嘅發展，路環嘅發展步伐亦都係加快緊。
**波蘭戰役**（又叫**德波戰爭**；而波蘭就叫做**1939年保衛戰**或者**1939年九月戰役**波蘭文：Kampania wrześniowa
；德國就叫做**波蘭戰役**，作戰代號係《**白色方案**》）係德國、斯洛伐克同埋蘇聯軍隊喺1939年9月入侵波蘭嘅行動，呢場戰役直接導致第二次世界大戰爆發。喺《德蘇互不侵犯條約》簽咗一個禮拜之後，德國喺1939年9月1號凌晨4點40分開始進攻，而蘇聯亦都喺9月17號入侵波蘭，10月6號，德蘇兩國佔領嗮成個波蘭，波蘭戰役完。

德國軍隊分北、南、西三個方向發動攻擊，以兩翼包圍嘅方式夾擊集結喺邊境嘅波軍主力部隊。波軍損失慘重、所以將集結喺德波邊境嘅部隊撤走咗，將佢哋用喺首都華沙以西嘅位置建立一條防線，等英法兩國對德國嘅西方戰線發動攻擊，但係有兵力絕對優勢嘅盟軍就完全冇郁過。9月中，德軍已經打到嚟華沙，波軍將大部分嘅主力集結，喺布楚拉河反擊德軍，迫到德國要調兵嚟應付先搞得掂，最後，德軍將波軍主力包圍，德國已經攞到決定性嘅勝利。9月17號，東面嘅蘇聯根據《德蘇互不侵犯條約》中嘅秘密協議而入侵波蘭，開啟咗第二戰場。波蘭政府覺得原先守喺東面「羅馬尼亞橋頭堡（英文：Romanian Bridgehead）」進行固守嘅計劃已經唔可行，於是下令撤離全部部隊到中立嘅鄰國羅馬尼亞。10月6號，最後一批波蘭軍隊喺科克戰役之後畀德軍擊潰，德蘇兩軍佔領成個波蘭。雖然波蘭從未有代表全國嘅政府或組織出面宣佈投降過，但係已經象徵咗波蘭境內戰事嘅結束。

10月8號，經過短暫嘅軍政府管理之後，德國直接將波蘭西部，包括西里西亞、大波蘭、波莫查、胡芝省、但澤等曾經係德意志帝國領土同埋有好多德裔人居住嘅地區吞併成為國土，而其他地區就由親衛隊上將嘅漢斯·法郎克領導嘅波蘭總督府管理，對內實施「德國化」政策，喺德國佔領期間，納粹親衛隊喺波蘭境內起咗好多集中營，關押猶太人、醫生、公務員、教會人員同埋地主等群眾，最後將佢哋大量處決。喺蘇聯嘅佔領區入面，史太林就對波蘭人實行「俄羅斯化」，一樣殺死咗波蘭社會精英同政治反對者，其中屠殺2萬個波蘭軍官嘅「卡廷大屠殺」最出名。喺德國佔領波蘭之後，後者組織咗地下抵抗勢力「波蘭家鄉軍」喺二戰期間打游擊戰。而走佬到西方國家嘅幾十萬波軍就組成咗流亡政府，同埋加入咗盟軍，喺其他戰場繼續同軸心國戰鬥。二戰完咗之後，波蘭本土由波蘭統一工人黨執政，同西方意識形態接近嘅流亡政府就返唔到波蘭，一直到東歐劇變之後先返到嚟。

波蘭戰役係第一次世界大戰完咗之後德軍嘅第一次大規模陸上作戰，好多國家對於德軍迅速達成嘅勝利覺得好驚訝，進而產生咗好多誤解或者有好大爭議嘅觀點，一啲錯誤嘅資訊仲喺今日嘅出版品中可以見到，例如最出名嘅「波蘭騎兵向德國戰車衝鋒」、「德國空軍喺一日內消滅波蘭空軍」等等，實際上都係好多以訛傳訛嘅資訊加上納粹宣傳機關（英文：Nazi propaganda）嘅宣傳所造成嘅現象。另外，有軍事歷史學家將呢場戰役當做德軍新型態作戰模式「閃擊戰」第一次使用嘅作戰策略，並將佢視為德軍吸收西方軍事家（B·H·李德·哈特、約翰·弗雷德里克·查爾斯·富勒同埋夏爾·戴高樂等人）嘅戰車理論而發展到嘅成果，不過，呢個論點都受到唔少批評。

參考
--

1. ↑  Template:Pl"The 1939 Campaign". ww2.pl. 原著喺2013-12-11歸檔. 喺2012-02-23搵到.
2. 1 2  Template:Cs icon"Polská kampaň". valka.cz. 喺2012-02-23搵到.
3. ↑  （白話文）〈中華人民共和國國防部〉. mod.gov.cn. 原著喺2021-04-19歸檔. 喺2012-02-23搵到.
4. ↑  Template:Pl"Kampania Wrześniowa 1939". 1939.pl. 喺2012-02-23搵到.
5. ↑  Template:Pl"Kampania wrześniowa". portalwiedzy.onet.pl. 原著喺2017-06-30歸檔. 喺2012-02-23搵到.
**武漢肺炎紐埃疫情**係介紹「武漢肺炎」喺紐埃嘅爆發情形。截至2022年4月30號，紐埃夾埋有9單確診病例，冇人死亡。

情況
--

### 2019年12月～2022年2月：全程零感染

紐埃離最近嘅大陸都好遠，加上人口少兼靠外資援助收入，境內先至得1個國際機場，淨有往返紐西蘭嘅一個禮拜一班航班直達。自從紐西蘭喺2020年1月24號發現第一單武漢肺炎感染個案後，紐埃境內加強咗限制入境，淨畀紐埃政府批准啲人先至畀返嚟。若果喺紐西蘭同紐埃兩者以外啲國家嚟入境紐埃，必須要未喺有感染武漢肺炎啲國家入面住過或接觸過武漢肺炎感染案例先至得。雖然紐埃政府喺2021年3月24號開始恢復返往返紐西蘭嘅零隔離入境政策，但係從同年4月2號開始繼續減少航班到半個月一班飛機直達，要有批准入境嘅介紹信，入境後亦要隔離14日。從2021年5月31號開始，入境前若果之前注射過有效嘅新冠疫苗，可以喺紐西蘭境內唔使隔離就有得入境紐埃。同年8月24號重唔畀喺武漢肺炎高風險國家啲旅客入境，淨保留咗紐埃籍居民同有緊急救援同人道主義救援嘅入境道路。所以從2020年1月24號開始一直以嚟，紐埃兩年幾未出過任何武漢肺炎感染個案。

### 失守

2022年3月7號，紐埃確診咗第一單感染武漢肺炎個案，患者出自喺紐西蘭屋崙往返紐埃嘅26人航班入面。據了解，患者係歸國嘅紐埃公民，入境前打過兩次疫苗，入境到上機前一直冇發現，直到入境紐埃後先至發現感染武漢肺炎。雖然喺跟住嗰半個月內未發現感染武漢肺炎個案，直到同月23號又發現多4單，都係出自同月21號喺紐西蘭屋崙往返紐埃嘅38人航班入面，雖然入境期間測試結果係陰性，但係第三日複檢期間發現核酸測試結果係陽性而證實感染武漢肺炎。正因為一次性咁多單感染案例，紐埃政府宣佈國家陷入黃色警報狀態，國民出街一定要戴口罩兼保持社交距離，若果發現有懷疑有類似武漢肺炎症狀，請留喺屋企或直接去醫院；重有隨時官方健康同政府信息發佈狀況。同月29號又確診多兩單武漢肺炎個案。喺成個三月份，總共夾埋出現7單感染個案。而第一單感染武漢肺炎個案嘅患者喺4月5號好返出院，同日亦有三位武漢肺炎患者亦好返出院；淨低嗰兩位武漢肺炎患者亦喺5日後好返出院。

嚟到同月21、29號，紐埃又再先後夾埋確診多兩單武漢肺炎感染個案。

攷
-

1. ↑  "More Pacific travel bubbles unlikely to open this year after Covid-19 outbreak". *Stuff* (英文). 19 August 2021. 原先內容歸檔喺23 August 2021. 喺23 August 2021搵到.
2. ↑  "Travellers from Niue to resume quarantine-free travel into New Zealand". *1 News*. 13 March 2021. 原著喺13 March 2021歸檔. 喺16 March 2021搵到.
3. ↑  Tokalau, Torika (31 May 2021). "Covid-19: First Pfizer vaccines to land in Niue, roll-out begins this week". *Stuff* (英文). 原先內容歸檔喺1 June 2021. 喺1 June 2021搵到.
4. ↑  "TRAVELLING TO NIUE". *The Official Website Of Niue Tourism* (紐西蘭英文). 原先內容歸檔喺14 April 2019. 喺23 August 2021搵到.
5. ↑  "Coronavirus: A look at cases and restrictions in the Pacific". 20 March 2020. 原先內容歸檔喺25 March 2020. 喺20 March 2020搵到.
6. ↑  "Niue records first Covid-19 case". *RNZ Pacific*. Cook Islands NEWS. 2022-03-09.
7. 1 2  "Niue records first Covid-19 case in arrival from NZ". *1 News*. TVNZ. 9 March 2022. 原先內容歸檔喺9 March 2022. 喺9 March 2022搵到.
8. ↑  "Niue confirms its first Covid Case". TP+. 2022-03-10.
9. 1 2 3 4 5  "Niue Confirms More Positive Covid-19 Cases". *Government Of Niue*. SCOOP. 2022-03-24.

| * 睇
* 傾
* 改
武漢肺炎大爆發 |
| --- |
| 
* 病毒：**沙士病毒2型 （SARS-CoV-2）**
* 病症：**武漢肺炎 （COVID-19）**

 |
| 

| 環球疫情 |
| --- |
| 

|  |  |
| --- | --- |
| 亞洲 | 
* 中國大陸爆發點
	+ 湖北
* 粵地大陸區
	+ 廣東
	+ 廣西
	+ 海南
* 港澳
	+ 香港
	+ 澳門
* 臺灣
* 星加坡
* 日本
* 南韓
* 北韓
* 伊朗
* 馬來西亞
* 菲律賓
* 土耳其
* 巴基斯坦
* 泰國
* 越南
* 沙地阿拉伯
* 卡塔爾
* 巴林
* 印度
* 伊拉克
* 以色列
* 巴勒斯坦
* 阿聯酋
* 阿富汗
* 哈薩克
* 孟加拉
* 汶萊
* 科威特
* 蒙古國
* 印尼

 |
| 非洲 | 
* 埃及
* 阿爾及利亞
* 南非
* 喀麥隆
* 摩洛哥

 |
| 美洲 | 
* 美國
* 格陵蘭
* 加拿大
* 墨西哥
* 巴拿馬
* 巴西
* 智利
* 阿根廷
* 秘魯
* 厄瓜多爾
* 巴拉圭
* 烏拉圭
* 哥倫比亞
* 委內瑞拉
* 法屬圭亞那

 |
| 歐洲 | 
* 意大利
* 冰島
* 西班牙
* 黑山
* 科索沃
* 瑞士
* 英國
* 法國
* 德國
* 俄羅斯
* 比利時
* 挪威
* 瑞典
* 愛沙尼亞
* 荷蘭
* 奧地利
* 丹麥
* 葡萄牙
* 芬蘭
* 愛爾蘭
* 克羅地亞
* 聖馬連奴
* 梵蒂岡

 |
| 大洋洲 | 
* 澳洲
* 紐西蘭
* 基里巴斯
* 帛琉
* 曲克群島
* 湯加
* 薩摩亞
* 所羅門群島
* 紐埃
* 瑙魯
* 吐華魯
* 皮卡恩群島
* 托克勞

 |
| 其它 | 
* 南極洲
* 國際郵輪
* 海軍艦艇

 |

 |

 |
一架吊車嘅車卡喺接近東涌吊車站嘅纜塔。
**2007年昂坪360跌吊車事件**係喺香港時間2007年6月11號嘅夜晚八點三左近發生，一架昂坪360嘅吊車喺經赤鱲角南路隔嚟嘅纜塔嗰吓，突然間喺 52 米高跌咗落地，好彩嗰時唔係營運嘅時間，吊車冇人，先冇人死傷。呢個係昂坪360 通車到而家，最嚴重嘅一次意外。香港政府、立法會、傳媒同埋旅遊業界都好關注呢件事，國際傳媒都有報導呢件事。當時政府亦叫吊車無限期停駛，直至完成咗調查同運出補救嘅方法為止。

經過
--

2007年6月11號夜晚，吊車喺度行緊速度測試，運行速度係每秒 7 米到（每個鐘頭 25 公里），而纜車喺一般情況下嘅運行速度係每秒 5 米（每個鐘頭 18 公里）。至到夜晚八點四到，21 號車卡同前面嘅車卡準備經過喺赤鱲角南路同觀景路交界嘅迴旋處附近嘅 A2 號纜塔。前面嘅車卡過咗纜塔之後，21 號車卡經過纜塔時脫離咗個鋼纜，喺 52 米咁高跌咗落去草堆到。由於事發嗰陣已經過咗營運嘅時間，故車卡到係冇無任何乘客，經過消防隊搵過之後證實咗地面上冇人因為咁而死傷。

車卡跌咗地後，職員趕到現場一睇，爛得好緊要。目擊者喺夜晚八點卅十七分報警。警方到咗之後立刻封鎖現場。大批嘅消防員亦趕到，搵清楚之後確定冇人被困。

善後
--

昂坪360嘅營運商 Skyrail 喺事發之後第日凌晨一點宣佈，吊車即刻停駛，同埋會全面調查件事嘅原因，到而加都唔知服務幾時先恢復。地鐵亦發表聲明話對件事高度重視，同埋強調確保昂坪360旅客嘅安全係地鐵首要嘅任務。

昂坪360嘅常務董事高德偉事之後話，相信吊車車廂跌落嚟唔關操作事，佢無意辭職。佢強調，吊車以前用過事發嗰時嘅速度行，喺冇超速。佢重特別指出吊車車廂係當年由地鐵公司直接同意大利製造商 Leitner 買，Skyrail 作為營運商淨係會負上同營運相關嘅責任。

再行返
---

吊車停駛六個月後，喺硬件更新及連串運行測試後，昂坪360於2007年12月28號宣佈，喺機電工程署批准下，於12月31號恢復載客，並宣佈改纜車標誌，同埋用4款新嘅車廂塗裝。

影響
--

由於係近香港回歸十周年嘅旅遊旺季，昂坪360嘅停駛會為昂坪市集嘅營運構成一定嘅負面影響。香港旅遊發展局喺事發前印製咗一百萬份宣傳刊物唔可以派出街，而準備喺境外播放嘅旅遊宣傳短片亦都要改。

昂坪360承諾喺吊車停駛嗰時，昂坪市集舖頭唔使交租。

有啲網友重改咗昂坪360嘅主題曲身心啟迪之旅做身心墜毀之旅。

參考
--

1. ↑  Reuters (June 12, 2007). "Empty cable car crashes at Hong Kong hot spot" (英文). MSNBC. 喺June 12, 2007搵到.
2. ↑  BBC News (June 12, 2007). "Hong Kong probes cable car plunge" (英文). BBC. 喺June 12, 2007搵到.
3. ↑  星島日報 (2007年6月15日). 〈吊車公司不認錯拒辭職〉 (中文). Yahoo！香港. 原著喺2007年6月17日歸檔. 喺2007年6月15日搵到.
4. ↑  明報 (2007年6月15日). 〈360打亂宣傳 旅局擬索償〉 (中文). 明報. 喺2007年6月15日搵到.

1. *《昂坪纜車飛墜52米跌散》，原載《明報》，2007年06月12日。*
**效度**haau6 dou6（英文：**validity**）喺邏輯學上係指論證可以有嘅一種特性。如果話一個論證缺乏邏輯效度，即係話個論證嘅結論唔可以由啲前件嗰度合理噉推理出嚟。

概論
--

內文：形式謬論
喺哲學同邏輯學上，**有效嘅論證**（valid argument）指緊某一類嘅論證，佢哋嘅結論係可以合理噉樣由啲前件命題嗰度推理出嚟嘅，所以如果佢啲前件命題係合理嘅話，噉佢個結論都實會合理（但如果啲前件唔真確，噉結論就未必真確）。用行話講嘅話就係，如果一個論證有效嘅話，噉佢啲前件嘅真確性會保證到結論嘅真確性。

否定前項（denying the antecedent）係一種常見嘅形式謬論（唔有效嘅論證），指個論證靠否定一個前件嚟否定個前項嚟「證明」個後項。一個否定前項嘅謬論結構係以下噉樣嘅：

如果 {\displaystyle {\text{P}}} 係真確，{\displaystyle {\text{Q}}} 就會係真確。
{\displaystyle {\text{P}}} 唔係真確。
結論：{\displaystyle {\text{Q}}} 唔係真確。
舉個例說明：

如果一個人係蘇格拉底（{\displaystyle {\text{P}}}），噉「佢係一個人」（{\displaystyle {\text{Q}}}）呢句嘢會係真確，{\displaystyle {\text{P}}\rightarrow {\text{Q}}}。
阿里士多德唔係蘇格拉底（{\displaystyle {\text{P}}} 唔真確）。
阿里士多德唔係一個人（荒謬嘅結論）。
否定前項呢個謬論可以用集合論（set theory）嘅角度嚟思考。想像家陣有三個集（set），{\displaystyle {\text{A}}}、{\displaystyle {\text{B}}} 同 {\displaystyle {\text{C}}}，當中 {\displaystyle {\text{A}}} 係 {\displaystyle {\text{B}}} 嘅子集（subset；簡單講即係屬 {\displaystyle {\text{A}}} 嘅嘢冚唪唥都屬 {\displaystyle {\text{B}}}），而 {\displaystyle {\text{B}}} 係 {\displaystyle {\text{C}}} 嘅子集（睇下圖）。**如果**有嚿嘢屬 {\displaystyle {\text{A}}}，**噉**嚿嘢實會屬 {\displaystyle {\text{B}}}，但就算一嚿嘢唔屬 {\displaystyle {\text{A}}}，嚿嘢依然有可能會屬 {\displaystyle {\text{B}}} 。

睇埋
--

* 歸納同歸納問題

攷
-

1. ↑  Validity and Soundness 互聯網檔案館嘅歸檔，歸檔日期2018年5月27號，.. *Internet Encyclopedia of Philosophy*.
2. ↑  L. T. F. Gamut, *Logic, Language, and Meaning: Introduction to Logic*, University of Chicago Press, 1991, p. 115.
3. ↑  Moldovan, A. (2009). Pragmatic considerations in the interpretation of denying the antecedent. *Informal Logic*, 29(3), 309-326.
4. ↑  Burke, M. B. (1994). Denying the Antecedent: A Common Fallacy?. *Informal Logic*, 16(1).
5. ↑  Kunen, Kenneth (1980), *Set Theory: An Introduction to Independence Proofs*, North-Holland.
6. ↑  Potter, Michael (2004), *Set Theory and Its Philosophy: A Critical Introduction*, Oxford University Press.

| * 睇
* 傾
* 改
邏輯 |
| --- |
| **子領域**
* 邏輯哲學
* 邏輯代數
* 數學邏輯
* 運算邏輯
* 邏輯語義學同句法學
* 形式語義分析
 |
| **理論框架**
* 古典邏輯同非古典邏輯
* 非形式邏輯（批判思考 · 理性）
* 哲學邏輯
* 辨證理論
* 元邏輯
* 集合論
 |
| **重要概念**
* 定義
* 名
* 命題同陳述式
* 真（邏輯真理）
* 前件同結論
* 邏輯連接詞
* 推理（溯因、演繹同歸納）
* 互斥

* 證明
* 定言三段論
* 效度
* 矛盾（悖論同二律背反）
* 充分必要條件
* if and only if
* 一致性
* 謬論（形式謬論）

* 參考
* 概率
* 遞移關係同唔遞移關係
* 因果關係
* 分析-綜合區別
* 邏輯符號一覽
 |
| **拉雜相關**
* 知識論
* 科學
* 數學（數學證明）
* 理論電腦科學
* 演算法
 |
譚夏士像
**譚夏士**（William Pitt Amherst；1773年1月14號—1857年3月13號）係英國官員。佢又叫**譚夏士公爵**（Lord Amherst)，即**首代譚夏士伯爵**(1st Earl Amherst)。佢曾經係印度總督，以出使大清而聞名。

佢係Jeffrey Amherst，**首任譚夏士男爵**，個甥。1797年佢丞繼爵位，1788年再續位。

出使大清
----

大清嘉慶廿一年（1816年），大英儲君佐治，派佢出使大清，為大英欽差，期望加強兩國商貿。西曆二月九號，佢由樸茨矛夫出發，坐皇家船亞嘑士地(HMS Alceste)，由船長麥士威（Captain Maxwell）駕。同行嘅船重有東印度公司船禧域（Hewitt），由船長金寶（Captain Campbell）駕。另外有重有皇家船孻也(HMS Lycra)，由船長賀（Captain Hall）駕。

西曆六月九號，船到巽他海峽，就發信去澳門，話無幾日就起行。信六月廿三號到澳門，由士丹頓（ Sir George Staunton）所收。七月七號，禮拜日朝早。士丹頓同通尼（Toone）、爹鼻士（Davis）、皮亞臣（Pearson）、萬寧（Manning）、摩利臣（Morrison），一齊上船。船係東印度公司嘅，叫地士卡佛里（Discovery），泊喺係澳門無幾遠嘅潭仔（氹仔；Typa），由船長羅士（Captain Ross）駕。另外公司船，叫硯威士地機度（Investigator），行向海度，去接欽差。當時欽差嘅船孻也，就行先一步，通知欽差船，亞嘑士地同禧域，喺西曆七月十號到南丫島對開。

西歷七月十號，兩批人會合，就成使團。

七月十一、二號，船留喺香港水域，亦行補給。自然學家（Naturalist）亞俾路（Abel）上過香港仔，又有人員周遊島上，報告個島荒涼。期間，就收到大清嘅撫院通知，準備好喺天津接使團。接團會有直隸總督那彥成。補給好後，十三號，佢哋開船北上北河。船一路順風，行十二日就好近山東。摩利臣就譯儲君信，寫好名人員名單，禮品清單。廿六號，通尼坐孻也，先行到大沽，交文件。廿八號，其他船都到齊大沽外海。

大清官員要求使者叩頭，先可以見皇帝愛新覺羅顒琰。不過中國通士丹頓認為大英唔同大清朝貢，唔應該行咁嘅禮，雙方一直討價還價應該行乜禮。後尾傾掂數，皇帝肯見佢哋。不過，因為譚夏士覺得攰，要休息。皇帝認佢無誠意唔見佢哋。結果，佢哋都入唔到北京，任務失敗。1817年1月譚夏士嘅使團返抵廣州，兩廣總督蔣攸銛喺1月7號喺海幢寺同咗譚夏士會晤。嗰日嘅廣東總督由撫院同海關監督陪同，喺主神殿大神前一個臨時搭建、用黃色物件裝飾嘅房間度，接待咗譚夏士。呢次外交會晤唔屬於「謝恩」或「接詔」，就冇好高規格嘅典禮舉辦。

亞嘑士地之後經朝鮮岸同琉球諸島南行。去到Caspar海峽觸礁沉船。譚夏士同大難不死者坐艇去到八打威（Batavia；今日耶加達），等接濟。1817年佢坐船返英國，途中經過聖海倫那(St. Helena)。島上佢見過拿破侖。

印度總督
----

1823年8月到1828年2月間，佢做過英屬印度嘅總督。佢主政期間大事有，1824年第一次緬甸戰爭，英國吞咗Arakan同Tenasserim兩地。

註
-

1. 1 2  陳鏸勳 (1894). 《香港雜記》.
2. ↑  "Anglo-Japan" (PDF).`{{cite web}}`: CS1 maint: url-status (link)
3. ↑  "Robert Morrison".
4. ↑  《東印度公司對華貿易編年史（1635－1834年）》第三卷，馬士（H. B. Morse），區宗華譯，廣州︰廣東人民出版社，2016年，第305頁。
5. ↑  Ellis (1817). *'Proceedings of the Late Embassy to China*.
6. ↑  McLeod (1817). *Narrative of a Voyage in H.M.S.* Alceste.

參攷
--

* A. Thackeray and R. Evans, Amherst (1894). *" Rulers of India \* series*.
* *篇文用過大英百科全書第十一版，因版權年滿內容已經歸公。*
* Webster, Anthony (1998). *Gentlemen Capitalists: British Imperialism in Southeast Asia*. New York: Tauris Academic Studies. ISBN 1860641717.
**譚得志**（英文：**Tam Tak-chi**，藝名**快必**，1973年2月2號—），係香港激進民主派政治人物、電台節目主持。佢喺香港大學中文系畢業，後來喺香港中文大學崇基學院修讀神學；由2010年代投身社會運動，對抗基督教嘅保守、親政府勢力。2013年加入人民力量，有份參與雨傘運動、2015年香港區議會選舉、2016年香港立法會選舉。現任人民力量副主席。

選舉
--

### 2015年區議會選舉

選前一直聲稱要出選元朗天水圍嘅天耀選區（M28），狙擊民建聯梁志祥（人稱猛人祥）。最後宣佈出選港島東區小西灣區（C10），狙擊工聯會王國興（人稱MC興），矢言要阻止王國興攞到立法會超級區議會議席嘅「入場券」。結果敗選。

### 2016年立法會選舉

2016年4月10號，人民力量舉行支持者大會，初步計劃由「快必」譚得志出選九龍東。譚雖獲得戴耀廷嘅雷動計劃支持，但卒之喺九龍東選區落選，得票31,815，得票率9.67%。

### 2019年區議會選舉

2019年，譚得志參選第6屆香港區議會選舉嘅觀塘廣德選區，結果輸畀民建聯柯創盛（柯仔）。

睇埋
--

* 陳志全（慢必）

參考
--

1. ↑  憲報號外第20卷第22期，香港政府
2. ↑  〈政情：快必落天耀 瞄準梁志祥〉. *orientaldaily.on.cc* (香港中文). 喺2018-08-04搵到. `{{cite web}}`: Cite has empty unknown parameter: `|dead-url=` (help)
3. ↑  〈區選3個趣！MC興叫「收皮」Tree根撤退〉. 《Apple Daily 蘋果日報》. 原著喺2019-12-07歸檔. 喺2018-08-04搵到.
4. ↑  〈人民力量與社民連合組名單出選〉. *news.now.com* (香港中文). 喺2018-08-04搵到.
5. ↑  〈袁彌明快慢必出選 陳偉業退〉 (香港中文). 喺2018-08-04搵到. `{{cite news}}`: Cite has empty unknown parameter: `|dead-url=` (help)

出面網頁
----

* 譚得志嘅Facebook頁
* 香港網絡大典：譚得志
* 譚得志喺香港影庫嘅資料（繁體中文 - 香港）
* 譚得志喺互聯網電影資料庫嘅資料（英文）
**東久邇聰子**（日文：東久邇聡子ひがしくに としこ(Higashikuni Toshiko)，1896年5月11號—1978年3月5號），日本舊皇族，係明治天皇嘅第九個女，同時係前首相東久邇宮稔彥王嘅老婆。響未皇籍脫離之前，尊稱係**稔彥王妃聰子內親王**（日文：なるひこおうひ としこないしんのう）。

生平
--

東久邇聰子原本叫聰子，號泰宮（日文：やすのみや），皇族徽章係「孝」，尊稱為「聰子內親王」，1896年5月11號出世，係明治天皇第九個女，阿媽係側室園祥子。

1915年同東久邇宮稔彥王結婚，尊稱改為「稔彥王妃聰子內親王」。佢地一共生咗四個仔，分別係大仔盛厚王、二仔師正王、三仔彰常王同細仔俊彥王。其中二仔師正王響1923年嘅關東大地震中死咗，令聰子十分傷心。

聰子嘅老公稔彥王自1920年起就去咗法國留學，聰子就好多時留響日本。而稔彥王到法國後感受到自由開放嘅空氣，慢慢地就唔想返傳統嘅日本，甚至響法國包起二奶，響日本引起軒然大波。1926年大正天皇病重，點知作為皇室成員嘅稔彥王唔想返嚟見大正天皇，聰子好嬲，同稔彥嘅隨從寫咗一封信，認為稔彥嘅行為令自己「顏臉掃地」。最後由另一位響英國留學嘅皇室成員輝久王嘅勸說之下，稔彥王先至肯返嚟日本。

1947年10月4號，聰子跟住老公稔彥一齊皇籍脫離，改名叫「東久邇聰子」，自此之後，聰子降為平民，唔再係皇室成員，唔會再有皇族嘅待遇。響皇籍脫離之後，東久邇聰子一直響東京生活。

1978年3月5號，東久邇聰子過身，終年八十一歲。死後畀人葬響東京都文京區嘅豐島岡墓地。

榮譽
--

* 1915年（大正4年）5月17號 - 勳一等寶冠章
* 1940年（昭和15年）8月15號 - 紀元二千六百年祝典記念章

攷
-

1. ↑  自由時報電子報 (2019-04-13). 〈政治的日常》百廢待舉的戰後：超短命的東久邇宮稔彥內閣 - 自由評論網〉. 《自由時報電子報》. 喺2023-06-26搵到.
**譚拔士**（英文：**Dale Tempest**，1963年12月30號—）曾經係一位職業足球員，狀態最顛峰嘅時候喺香港效力。響英國出世，譚拔士去香港之前曾經效力過幾支英國球隊，包括富咸、哈德斯菲、基寧咸同埋高車士打聯。

譚拔士喺1989年抵達香港嗰陣時效力南華足球隊。佢之後加盟東方足球隊；但後嚟又回巢返南華。佢曾經破紀錄五度成為香港甲組足球聯賽神射手（1989-90, 1990-91, 1992-93, 1993-94, 1994-95）。香港足球迷對佢印象最深刻嘅代表作，就係喺1994年4月5號，南華同聖保羅隊踢嗰場友誼賽，譚拔士入咗3球，協助南華以4-2擊敗對手。

其後佢宣佈掛靴唔踼波，喺香港創辦雙文軟性鹹濕雜誌《Kiss》。譚拔士喺香港以足球專家嘅身份，批評而家香港足球聯賽嘅水平好渣。

譚拔士而家響英國嘅星空電視體育台做緊嘢。

出面網頁
----

* 譚拔士喺Freebase嘅資料 改維基數據
* 

|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
《**好人一生平安**》係由易茗填詞，雷蕾作曲，李娜演唱。呢隻歌收錄喺《青藏高原》專輯入面。呢隻歌亦係1990年12月由中國中央電視台發行電視劇《渴望》嘅片頭曲。

文化影響
----

喺香港，「好人一生平安」亦係廣泛用喺長輩圖上面嘅祝福語句。喺2019年反逃犯條例修訂運動入面，有支持者借用「好人一生平安」嘅字句，希望可以吸引老一輩留意反修例嘅資訊。2020年底由民主派主導嘅黃大仙區議會準備印揮春嗰陣想用「一生平安」字句，但政府嘅區議會秘書處認為呢個字句係鼓動市民參與唔合作運動同表達政治訴求，有政治含意，有可能引起社會大眾嘅誤會或導致不安，所以要求改用第啲祝賀語替代，有區議員就反駁「一生平安」係出自中央電視台電視劇「主題曲」（實際上只係片頭曲）嘅歌名《好人一生平安》，認為無理由禁制。

「好人一生平安」亦係乞兒嘅常用標語。

參考資料
----

1. ↑  〈好人一生平安〉. mojim.com. 喺2022-05-22搵到.
2. ↑  大埔連儂牆貼長輩圖　成功吸「真長輩」留意　網民：好人一生平安
3. ↑  民政處禁區議會印「一生平安」揮春　稱有政治意義「惹公眾不安」
4. ↑  民政處不准「一生平安」揮春 區議員：源自央視電視劇主題曲
5. ↑  〈装聋哑博取同情 大马中国残障乞丐假扮母子行乞——中新网〉. *www.chinanews.com.cn*. 喺2022-05-23搵到.

|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
華加斯
**基圖利奧華加斯**（葡萄牙文：**Getúlio Vargas**；1882年4月19號—1954年8月24號）係巴西律師同政治人，巴西南大河州嘅聖博爾亞（São Borja）出世。喺1928年至1930年期間出任南大河州長，亦做過第17同20任巴西總統，先後響1930年到1945年、1951年到1954年在位。

1930年佢作為自由主義者同盟候選人參加總統競選失敗，而喺軍隊「尉官派」支持下發動政變，推翻代表大莊園主同埋大資產階級利益嘅專制政府，11月3號出任臨時政府總統。1934年7月頒布新憲法，第一次規定女人享有選舉權。7月17號當選總統。1937年11月10號，佢以社會「騷亂」為藉口，解散國會，取締包括共產黨同法西斯主義者整體黨嘅一切政黨，確立自己嘅統治地位。又廢除1934年憲法，另訂新憲法，建立被稱為「新國家」（Estado Novo）嘅極權政府。佢對巴西進行過重大嘅政治、社會同經濟改革。1945年3月創立巴西工黨。10月軍人發動政變，佢被迫下台。

1951年，華加斯再次當選總統，繼續推行溫和嘅社會改革同獨立嘅外交政策。1954年8月，國內保守勢力以軍事政變要脅佢無條件辭職。1954年8月24號佢抵受唔住各方要求辭職嘅壓力，喺總統府內以手槍自殺身亡。

|  |  |
| --- | --- |
|  | 維基同享有多媒體嘅嘢：**Getúlio Vargas** |



|  |  |
| --- | --- |
|  | 呢篇同巴西人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**竹園**係香港新九龍一個地方，原本係條村來嘅。竹園大約係指今日黃大仙嘅範圍。家陣亦都指兩條竹園公共屋邨，即係竹園北邨同竹園南邨。

家陣原本竹園村，仍然棟起沙田坳道同龍翔道交界處。

歷史
--

竹園村原本係響今日黃大仙消防局附近，響正沙田拗道側邊。響英國1898年得到新界無耐，就起咗條沙田坳道，連住啟德、蒲崗、竹園同沙田坳。

竹園故名思意就係有一大片竹林圍住條村。而條村西邊有條河，條河由北面山脈沖到竹園，過蒲崗流入九龍灣。

1921年嗰陣，有位道士響條村西面起咗座廟，叫黃大仙觀，同時間又開個嗇色園管間廟。

第二次世界大戰之後，響中國內戰左近，有好大批難民擁入香港，通山起木屋鐵皮屋。香港政府就劃咗廟後面山區做竹園徒置區，即係今日竹園北邨、竹園南邨同黃大仙上邨一帶。

1956年，政府決定拆木屋區同竹園，村民就搬上新樓，即係今日黃大仙上邨同黃大仙下邨。其中有一棟特別好設施就係畀竹園村原居民。原本黃大仙觀都係拆屋之列，不過響東華三院遊說下就保留返。

兩條黃大仙邨1960年代就整好。而黃大仙呢個名慢慢就用得多過竹園，雖則，間廟地址都係竹園村二號。

之後，北面淨低落來嘅徒置區，就變成竹園北邨同南邨。而夾響兩條邨中間竹園巴士總站，起響竹園道，有好多條巴士綫通去香港唔同地方。家陣，竹園一般都係講呢條公共屋邨連埋巴士總站左近。

建築物
---

竹園兒童園起響鳳凰新村，係一間畀啲阿爸阿媽照顧唔到嘅細蚊仔住。

出面網頁
----

* 嗇色園史
* 黃大仙上邨簡介
**乒乓**（粵拼：bing1 bam1；英文：**PING-PONG EMOTION**），大陸出版帶嗌**球愛情緣**，係香港亞洲電視自己整嘅一套30集嘅電視連續劇，呢部片喺1998年底開播。成部片喺而家廣東省廣州市入面搞過拍攝。

劇情
--

程向東就係廣州最犀利嘅乒乓波運動員，就因為場場贏波，結果加入咗國家隊。佢為咗準備打亞洲大賽而另開捷徑，結果唔好彩因為出咗幾單事故就受到幾次打擊，但喺佢朋友——陸軍、同佢女友——陳淑娟，重有喺香港嚟睇佢打波嘅女仔——江采寧呢3位仁兄嘅支持先至重新投入練習，收尾喺友情、親情同愛情嘅包容同鼓勵作用，搞到程向東練咗個閃電波絕招出嚟。

不過又唔好彩，為咗救江采寧，自己搞到隻手大咗傷勢嘅同時重唔可以繼續參加比賽而結束咗波手生涯重同女友分埋手，收尾喺親友嘅支持同采寧嘅鼓勵先至去咗香港嗰邊重新發展。就喺佢朋友——陸軍，就介紹咗紀紅同江采甯夾埋一齊而攞咗幾次好嘅戰績，甚至重搞掂埋自己嘅願望，變咗香港隊嘅教練，重同江采寧變埋情人都有……

嗰時，江采寧同紀紅變咗香港代表隊嘅成員，而陳淑娟重升級成國家隊選手。不過紀紅因為有啲原因就去咗臺灣搞發展，雖然話佢攞咗啲成就噉，但佢撳唔嗮成日煩住佢嘅失落感……

點知世界比賽已經嚟咗，而陳淑娟同江采寧整成嘅中港代表隊咁啱撞正瑞典隊，而陳淑娟就咁嘺受咗傷。喺就快比賽嗰陣，紀紅先突然出現。佢會唔會即刻臨急開坑救返佢哋兩個？

出演過呢套劇嘅人
--------

* 陶大宇
* 林威
* 苗金鳳
* 李耀敬
* 梁偉志

開拍地
---

|  |  |  |
| --- | --- | --- |
| 海印繽繽廣場，喺2014年9月30號影。 | 天河體育中心 | 海珠橋，喺2013年8月31號影。 |

呢部片開拍係喺中國廣東省廣州市、香港入面，其中攞景嘅地坊包括咗廣州嘅海珠廣場、天河體育中心、廣州解放紀念像、海珠橋、部分體校同埋機場。

睇埋
--

* 乒乓波
陳嵐
**陳嵐**（英文：Tiffany Chen，1959年1月15號—），本名**陳明英**，喺台灣出世，籍貫黑龍江哈爾濱，香港電影業製片人、經理人，中國星集團董事會副主席，向華強老婆。新聞報導往往稱呼佢做「向太」。

政治立場同爭議
-------

雖然喺台灣出世，但係陳嵐喺政治上高度親中，多次喺微博歌頌大陸之餘更出面支持香港警察，而且有反美嘅傾向。佢亦曾經喺2014 年高調出席反佔中活動，又上台發言話佔領學生惡過黑社會。

### 回應美國商務部對華為制裁

2019年，美國商務部對華為實施購買美製零件同技術嘅禁令 ，而喺5月，有報道指 Google 因應禁令，將暫停同華為嘅業務往來，華為喺中國境外發行嘅手機，唔可以再更新 Android 系統，同埋 Google 相關服務。陳嵐喺微博回應，呼籲網民棄用蘋果，改用華為，更加話「我們有 11 億的網民如果全部都用華為怕你美國個屁」，又話要堅決唔買當時就嚟推出嘅iPhone 8，不過有眼利嘅網民就發現，呢篇微博係以 iPhone 發表。

### 回應反送中運動同埋美國《香港人權與民主法案》

2019年11月，香港陷入反送中運動嘅爭議，因應香港局勢惡化，美國參議院通過《香港人權與民主法案》，陳嵐公然批評美國干預中國內政，又話呢世都唔再踏足美國，形容支持反送中運動嘅人係暴徒，反而令全世界嘅中國人更加愛國愛黨。

娛樂新聞
----

2013年，佢曾經喺一個拍賣會買咗一粒 8611 萬港元嘅巨型 75 卡鑽石，仲命名佢做中國之星。

參考
--

1. ↑  〈向華強與兒子申請台灣依親居留 向太承認：方便出入，不是移民 ｜ 蘋果日報〉. 《Apple Daily 蘋果日報》 (香港中文). 原著喺2020-12-24歸檔. 喺2020-12-25搵到.
2. 1 2  〈用iPhone發微博 籲中國網民棄用蘋果撐華為 向太：「一起來愛國，愛黨」 | 立場報道 | 立場新聞〉. 《立場新聞 Stand News》 (英文). 原著喺2021-05-21歸檔. 喺2021-05-21搵到.
3. ↑  〈【嬲到發誓】向太不滿美國通過《人權法案》：這輩子都不再踏足美國！ ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2020-12-25搵到.
4. ↑  〈向太買8400萬巨鑽〉.`{{cite news}}`: CS1 maint: url-status (link)

連出去
---

* 向太Tiffany陳嵐嘅新浪微博（需要註冊）
* 陳嵐喺互聯網電影資料庫嘅資料（英文） （英文）
* 陳嵐 at AllMovie
* 陳嵐喺香港影庫嘅資料（繁體中文 - 香港）
* 陳嵐喺時光網嘅資料（大陸簡體）
呢篇文講梨嘅樹種。搵緊生果嘅話，請睇〈**梨**〉。
「梨樹」跳轉嚟呢度。要睇中國吉林四平一個縣，請去【**梨樹縣**】。

| How to read a taxoboxHow to read a taxobox**梨屬** |
| --- |
| 梨花梨花 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 薔薇目 Rosales |
|
|
|
|
|
|
|
|
| 科 | 薔薇科 Rosaceae |
|
|
|
|
|
| 屬 | **梨屬 *Pyrus***Carolus Linnaeus |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**梨屬**（粵拼：lei5 suk6；學名：*Pyrus*），日常生活叫**梨樹**（粵拼：lei5 syu6），係屬於被子植物門雙子葉植物綱薔薇科蘋果亞科嘅植物，佢嘅果係梨。葉係鵝蛋形，花係白色，有一啲會帶黃或者粉紅。梨樹嘅木，亦都適合做傢俬。

梨樹多數係落葉樹；喬木或者係灌木，但係有一兩個品種響東南亞係常綠樹。樹原本係歐、亞、非三洲溫帶生長，本身都好抵得冷。

文化
--

【梨】響書面文裏面係指梨樹呢種植物，唔係只係隻生果。【梨】亦有老或者年紀大嘅意思。有『孔融讓梨』嘅故仔。【梨園】係唐代教音樂戲曲嘅地方，之後泛指戲班，學戲嘅戲子叫【梨園子弟】。

梨花又係人名，例如薛丁山與樊梨花，梨花亦係日本人名。美國作家 Vladimir Nabokov 嘅小說 "*Lolita*" 被譯成《一樹梨花壓海棠》。

中文裏面，*梨*同*離*同音，唔係咁吉利。所以有啲時候會避忌。【梨】嘅異體字係【棃】。

註
-

1. ↑  《辭源》商務印書館香港分館 1987 ISBN 962-07-0091-0
1880年嗰陣嘅大鐘樓
1870年代嘅必打街，可以遠望大鐘樓
**大鐘樓**（**The Clock Tower**）係香港舊時一座鐘樓，1908年拆咗。個鐘樓響香港島中環，皇后大道中同必打街（今日畢打街）交界。古蹟古物辦事處叫佢做**畢打街鐘樓**（Pedder Street Clock Tower）。座嘢曾經係中環地標。

大鐘樓響1861年到1862年起嘅，樓高八十呎（24.4米）共五層，鐘面透得光，可以報時同報火燭，夜晚可以照明，引導船行去必打步頭。座鐘係 Rawlings 先生設計嘅，不過初時籌唔夠錢，好多細節都省畧咗。最後，德忌利士洋行東主，香港黃埔船塢大班，蘇格蘭人德忌利士（Douglas Lapraik）捐夠錢起。因為座嘢係當時中環嘅地標，所以叫佢做**大鐘樓**（**The Clock Tower**）。搭正1863年1月1號子夜12點，個鐘第一次響嚟賀新一年來臨。

1908年，皇后大道中要擴闊，大鐘樓就咁俾人拆咗。鐘樓拆咗之後，鐘面重留響度。1915年啱啱起好嘅九廣鐵路尖沙嘴火車總站嘅尖沙咀鐘樓，其一面就咁安住上去，用到1921年，安新鐘先至換返四面新嘅 。

雖然大鐘樓畀人拆咗，但係香港人響20世紀初重係叫大鐘樓一帶做「大鐘樓」。雖然大鐘樓無咗，過咗差唔多廿年，響附近有另一個鐘樓出現。1926年當時全香港最高建築物告羅士打行起好，個行就有座告羅士打鐘樓，代替咗大鐘樓嘅地位。香港日治時期，「大鐘樓」一帶畀日本仔改名做「昭和廣場」。

註
-

1. ↑  〈香港古物古蹟辦事處 — 畢打街鐘樓舊址〉. 原著喺2016年1月4號歸檔. 喺2007年9月24號搵到.
2. ↑  The Clock Tower, Hong Kong Illustrations of China and Its People, John Thomson 1837-1921, (London,1873-1874)
3. ↑  Eric Cavaliero (1998-08-13). "Pedder Street was where it all happened". 英文虎報.
4. ↑  〈舊地重遊﹕開埠至今畢打街之建築物〉. 成報. 2005-10-29. 原著喺2007-03-11歸檔. 喺2007-09-24搵到.
東門西門
**花力會**（粵拼：faa1 lik6 wui2\*6；英文：**FAIRY SPORTS CLUB**）係中國廣東廣州嘅一間體育中心兼會所，2004年開業，位置喺荔灣區芳村，東靠花地大道北；南靠大策村；西靠瓦土地直街；北靠芳村大道中。佢既係中美合資嘅體育中心會所，又係中國大陸最有規模同綜合性最犀利，甚至經營項目最先進嘅體育會所之一。

概況
--

間嘢佔地面積1公頃多啲，入面分別有羽毛球場、游水場、健身場、美食場、理療會所同埋美容會所等6大場地組成。

主要部門
----

游水館健身館體育館體操館
### 健身部

健身部喺會所中間 嘅舞蹈館入面。佔地面積1600m²，樣似英式庭院風格；樓頂有好先進嘅室內隔熱系統。室內樣似複式哥特式風格，有2層樓。其中1樓係健身器械廣場，2樓係三間舞蹈培訓廳。但北邊係玻璃幕墻，可以睇到個大泳池。入面專門有好似體舞、瑜珈、武術、散打、拉丁舞、芭蕾舞、Para Para等舞蹈培訓。

### 美容部、理療部

美容部同理療部都喺會所東邊嘅游泳館入面，分別喺大門上邊嘅2樓同3樓、4樓，都喺2010年開業，入面專門幫男女兩性搞護膚、美容同理療。

### 游水部

游水部喺會所東邊嘅東門隔籬。入面有三個游水池，水池啲水質都係歐美地區最先進嘅過濾淨化系統，其中更衣室有兩層樓（男1樓，女2樓）。喺泳池北邊隔籬有間超大型多功能塑身健體水療池同埋健身館響度。兩個水池可以做國際化嘅游水比賽用都得。

* 室內池：面積25m×12m，水深1.45～1.55m
* 室外池：面積50m×25m，水深1.35～1.55m
* 兒童池：面積12m×12m÷2，水深0.7m

### 羽毛球部

羽毛球部喺會所西邊嘅西門隔籬。佔地面積2000幾m²，高度10m，鋼架弧頂結構，外形設計有特殊嘅子母館模式噉，入面有18個標準嘅羽毛球場。頂部用大型落地幕做牆幕，頂部同入面嘅鋼構用嘅係CSR隔音同隔熱處理。

### 美食部

美食部喺會所嘅游泳館入面，泳場大池北邊隔籬。佢一般幫運動客（包括泳客）搞美食、餐點同茶點啲嘢。除節假日、週末及寒暑假、晚黑前半夜外，其它時間都拍嗮烏蠅。

### 親子部

親子部喺會所嘅游泳館入面，2011年開業，位置喺泳場大池東北邊隔籬。入面主要係親子樂園，主要畀細路玩沙、瀡滑梯等一系列啱細路玩嘅設施。平時嚟講冇乜人幫襯，但係寒暑假同節假日、週末期間比較多細路玩。

出面網頁
----

|  |  |
| --- | --- |
|  | 維基同享有多媒體嘅嘢：**FAIRY SPORTS CLUB** |

* 花力會嘅官方網站
* 花力會嘅新浪微博（需要註冊）
| How to read a taxoboxHow to read a taxobox**雀巢芒** |
| --- |
|  |
| 瀕危指標 |
| G5 |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 蕨類植物門 Pteridophyta |
|
|
|
|
|
|
|
| 綱 | 真蕨綱 Filicopsida |
|
|
|
|
|
| 目 | 水龍骨目 Polypodiales |
|
|
|
|
|
|
|
|
| 科 | 鐵角蕨科 Aspleniaceae |
|
|
|
|
|
| 屬 | 鐵角蕨屬 *Asplenium* |
|
|
|
|
|
|
|
| 種 | **雀巢芒 *A. nidus*** |
|

 |
|
| 二元學名 |
| ***Asplenium nidus***L.1753 |
|
|
|
|
|
|
|
|
|
|
|
|
|
|
| 別名 |
| * *Asplenium antiquum* Makino
* *A. australasicum* (J.Sm.) Hook.
* *A. ficifolium* Goldm.
* *Neottopteris mauritiana* Fée
* *N. musaefolia* J.Sm.
* *N. nidus* (L.) J.Sm.
* *N. rigida* Fée
* *Thamnopteris nidus* (L.) C.Presl
 |

**雀巢芒**（粵拼：zoek3 caau4 mong1；學名：*Asplenium nidus*），又嗌**七星劍**（cat1 sing1 gim3）或**尖刀如意散**zim1 dou1 jyu4 jyi3 saan2，係鐵角蕨科鐵角蕨屬嘅草本植物同蕨類植物，喺中國嘅廣東、廣西、海南、貴州、雲南、西藏、臺灣、斯里蘭卡、印度、緬甸、柬埔寨、日本、馬來西亞、菲律賓，澳洲同東非地區，海拔100～1900m嘅雨林啲樹幹同岩石邊都搵到。

名
-

佢因爲喺基部成日堆咗好多其它樹種嘅落葉，睇落去似雀巢而改成噉嘅名。

樣
-

植株高1～1.2m，根狀莖直立，深啡，粗而短兼木質，2～3cm厚，先端有好多線形鱗片；鱗片蓬鬆，長10～17mm，先端攣埋，邊緣有幾條深啡嘅膜質長纖毛，有光澤。葉簇生，葉邊逐漸尖，樣似闊嘅披針噉，厚紙質或薄革質；葉色正面翠綠，乾咗後變灰綠；葉脈中間條罅位有明顯凸出嘅葉背；葉柄黑兼短而多肉，基位有暗啡嘅線形鱗片。孢囊堆似線形，長3～5cm，喺細脈上邊生。

用途
--

佢可以攞嚟做盆栽同寄植觀賞植物。啲嫩葉一攣埋可以炒熟或煮嚟食或整浸菜都得。成樖嘢可以做藥，有清熱解毒嘅功效。

有關嘅書
----

* 热带植物识别图鉴 第14页　　自然图鉴编辑部 ISBN 978-7-11-40389-6

連出去
---

|  |  |
| --- | --- |
|  | 維基同享有多媒體嘅嘢：**雀巢芒** |

* 鸟巢蕨的养殖养护方法 浴花谷花卉网
* 巢蕨\_雀巢芒 柴娃娃植物網
* 山蘇 鳳陽國小植栽網
**梯度**（**gradient**）係向量微積分嘅一個概念，適用喺多變量純量場函數。一個多變量純量函數嘅梯度係一個多變量向量函數。梯度嘅意思係，對於投射喺一個座標平面嘅多變量純量函數，由佢喺每一個點嘅梯度可以知道當喺嗰一點嘅時候向邊一個方向行個函數值嘅上升率（可以講係斜率）最大，而梯度嘅數值就係講向嗰一個方向行嘅斜率。梯度通常寫做 {\displaystyle \nabla f}。

定義
--

梯度嘅定義要用到Nabla 算子嚟表示。對於一個多變量純量函數 {\displaystyle f(x\_{1},...x\_{n})}，佢嘅梯度係：

{\displaystyle \nabla f=\sum \_{i=1}^{n}{\vec {e}}\_{i}{\partial f \over \partial x\_{i}}=({\frac {\partial f}{\partial x\_{1}}},...{\frac {\partial f}{\partial x\_{n}}})}

譬如喺 {\displaystyle \mathbb {R} ^{3}} 平面上，梯度係：

{\displaystyle \nabla f=\mathbf {i} {\frac {\partial f}{\partial x}}+\mathbf {j} {\frac {\partial f}{\partial y}}+\mathbf {k} {\frac {\partial f}{\partial z}}=({\frac {\partial f}{\partial x}},{\frac {\partial f}{\partial y}},{\frac {\partial f}{\partial z}})}

梯度嘅視覺化
------

想搞清楚梯度嘅概念，去  睇下。
**梯度定理**（**gradient theorem**），係向量微積分裏面嘅一個定理，亦都係微積分基本定理拓展咗之後對於路徑積分嘅一個廣義版本。

定理
--

根據梯度定理，如果有一個喺 {\displaystyle \mathbb {R} ^{n}} 向量空間嘅連續可微分標量函數 {\displaystyle \phi :\mathbf {U} \subseteq \mathbb {R} ^{n}\rightarrow \mathbb {R} }，對於任何喺 {\displaystyle \mathbf {U} } 裏面起點係 {\displaystyle {\vec {p}}} 同埋終點係 {\displaystyle {\vec {q}}} 嘅曲線 {\displaystyle \gamma }，有：

{\displaystyle \int \_{\gamma }\nabla \phi ({\vec {r}})\cdot d{\vec {r}}=\phi ({\vec {q}})-\phi ({\vec {p}})}

其中 {\displaystyle \nabla \phi ({\vec {r}})} 就係 {\displaystyle \phi } 嘅梯度，係一個向量場。

證明
--

將 {\displaystyle \mathbb {R} ^{n}} 裏面嘅所有維度分別叫做 {\displaystyle x\_{i}}，所有單位向量分別叫做 {\displaystyle {\vec {e\_{i}}}}，其中 {\displaystyle i\in \mathbb {N} :1\leq i\leq n}。噉樣 {\displaystyle \phi } 嘅全微分可以寫做：

{\displaystyle d\phi =\sum \_{i=1}^{n}{\frac {\partial {\phi }}{\partial x\_{i}}}dx\_{i}}

喺 {\displaystyle \mathbb {R} ^{n}} 裏面梯度嘅定義係：

{\displaystyle \nabla \phi =\sum \_{i=1}^{n}{\frac {\partial {\phi }}{\partial x\_{i}}}{\vec {e\_{i}}}}

而位置向量同佢嘅微分嘅定義分別係：

{\displaystyle {\begin{aligned}&{\vec {r}}=\sum \_{i=1}^{n}x\_{i}{\vec {e\_{i}}}\\&d{\vec {r}}=\sum \_{i=1}^{n}dx\_{i}{\vec {e\_{i}}}\end{aligned}}}

所以有：

{\displaystyle d\phi =\nabla \phi \cdot d{\vec {r}}}

於是有：

{\displaystyle {\begin{aligned}&\int \_{\gamma }\nabla \phi ({\vec {r}})\cdot d{\vec {r}}\\&=\int \_{\phi ({\vec {p}})}^{\phi ({\vec {q}})}d\phi ({\vec {r}})\end{aligned}}} （積分上下界轉換）

{\displaystyle {\begin{aligned}&=[\phi ]\_{\phi ({\vec {p}})}^{\phi ({\vec {q}})}\\&=\phi ({\vec {q}})-\phi ({\vec {p}})\end{aligned}}}

證完。

應用
--

內文：保守向量場
**石房有**（英文：**Man, Shek Fong Yau**，1975年6月24號—），俗稱「大波Man（粵拼：daai6 bo1 men1）」，祖籍廣東省海豐市，香港激進建制派人士，香港親共團體「忠義民團」成員，曾經做過香港警察。由於佢不時同香港民主派人士針鋒相對，所以佢得到一啲傳媒嘅關注，另外佢亦有「大波Man」、「碌梯Man」、「Running Man」、「墮波Man」、「大肚Man」等稱號。

事件同爭議
-----

環繞石房有嘅事件，好多都係同佢高調支持政府或香港警察，或者干擾民主派活動有關。不過，石房有所發起嘅行動，除咗有時會引用假新聞，被民主派人士取笑之外，都唔係一面倒受到政府或警察嘅支持。例如喺2021年，政府以國安法控告47位民主派和平初選參選人同主辦者「串謀顛覆國家罪」，3月1日喺西九龍裁判法院嘅開審時候，佢亦有踩場，但就有傳媒報道一啲警察私下埋怨，佢嚟到反而搞到要警察護送佢，覺得佢唔嚟好過。

### 2019年12月號召「愛中國護港大集會」演變成記者被襲擊

喺2019年香港區議會選舉，親中派因為支持逃犯條例修訂遭遇大敗，石房有喺12月7號號召親中派支持者，喺灣仔港灣道花園舉行「愛中國護港大集會」，得到香港政研會鄧德成，華記茶餐廳東主楊官華等激進親中共派人士出席支持。佢哋聲稱選舉不公，要求重新點票，又話區議員參選人嘅學歷同門檻太低，要港府重新檢討法令。期間有浸會大學學生會編輯委員會，無綫新聞、香港01同埋大公報嘅記者，被集會人士襲擊及包圍。

### 支持富臨集團拖欠薪金

喺武漢肺炎疫情期間，唔少公司面對經營困難，但有啲食肆就被指借肺炎來剝削員工。其中富臨集團喺2020年5月被指控以無薪假之名，迫使工友無限期停薪留職。協助工友嘅飲食及酒店業職工總會及民主派民協區議員楊彧同何啟明，喺5月10號連同幾名工友前往富臨皇宮美孚分店抗議，石房有當時在場叫囂，在場人士問石係咪老闆欠薪就係正確，石房有即刻答「係」，最後石房有得到警察好似佢嘅私人保鑣咁護送佢離開 。

### 到英國駐港總領事館請願 當場撕毁已被剪角BNO

2020年6月初，因應香港局勢惡化，英國外相藍韜文公開表示有意放寬英國國民（海外）護照（BNO）持有人嘅居留期限後，石房有聯同公民力量發言人林宇星，激進建制派高松傑等人，去到英國駐港總領事館前撕毁BNO同埋宣讀「我是中國人」聲明，又話自己俾英國殖民地政府蝦過，修改BNO居留期限係「政治干預」，表明唔會續領。不過唔少媒體都拍攝到，佢哋手持嘅BNO早已過期，並已被剪角，唔可以攞嚟用。

### 騷擾參加民主派初選人士的拉票街站

2020年7月11號傍晚6時，喺民主派初選當日，前香港眾志秘書長黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。擾攘約10分鐘後，在場好多人指罵石房有，結果石房有自行離開現場。

參考
--

1. ↑  謝, 美 04-24-2015. 〈若為稚子楷模，請石房有以身作則〉. *www.passiontimes.hk*. 喺2021-03-02搵到.
2. ↑  〈阿Man做節目嘉賓〉. *Facebook*. 忠義民團. 喺2015-06-23搵到.
3. ↑  編輯部, Tmhk (2015-06-04). 〈「大波man」現身天后 「民團」「熱血」互相叫囂〉. *TMHK - Truth Media (Hong Kong)* (香港中文). 喺2021-03-02搵到.
4. ↑  〈石房有踩場引市民不滿 警舉藍旗警告：好心佢唔好嚟啦〉. 獨立媒體. 喺2021-03-02搵到.
5. ↑  〈敵我不分！港親共團體輸不起包圍紅媒 女記者狂叫：我TVB啦〉. 《蘋果新聞網》 (中文). 喺2020-01-19搵到.
6. ↑  〈工友抗議剝削　富臨報警拘兩人〉. 原先內容歸檔喺2020-07-08. 喺2020-05-10搵到.
7. ↑  〈工會質疑富臨申請保就業資助但要求員工放無薪假〉. 原先內容歸檔喺2020-05-26. 喺2020-05-10搵到.
8. ↑  曾凱欣. 〈富臨以無薪假避遣散費　工友到場請願　警方到場拘捕兩人〉. 原先內容歸檔喺2020-07-11. 喺2020-05-10搵到.
9. ↑  〈建制團體到英國駐港總領事館請願　當場撕毁BNO批英干預中國內政〉. 《明報》. 2020-06-06. 原先內容歸檔喺2020-06-30. 喺2020-06-06搵到.
10. ↑  陳晶琦 (2020-06-06). 〈港版國安法｜建制組織撕已剪角BNO　聲言不續領　斥英國延居留期〉. 《香港01》. 原先內容歸檔喺2020-06-07. 喺2020-06-06搵到.
11. ↑  頭條日報. 〈【Kelly Online】傳二千萬購貝沙灣 黃之鋒：假新聞〉. 《頭條日報 Headline Daily》 (中文). 黃之鋒-假新聞 原著喺2020-05-02歸檔. 喺2021-03-02搵到. `{{cite web}}`: no-break space character in `|url=` at position 79 (help)
12. ↑  頭條日報. 〈【立會選舉】譚文豪初選街站義工遇襲 黃之鋒與「大波man」口角〉. 《頭條日報 Headline Daily》 (中文). 原著喺2020-07-12歸檔. 喺2021-03-02搵到.
《**花兒為什麼這樣紅**》，係1963年公映嘅影片《冰山上的來客》嘅插曲，由雷振邦根據塔吉克族民間歌曲《古力碧塔》改編而出嚟，填詞同作曲佚名。喺曲調上有新疆民歌風味，歌詞主題係講邊防戰士嘅愛情生活。1963年影片公映後，隻歌喺中國大陸地區嘅群眾入面流傳度幾高。相比《古力碧塔》，隻歌適當咁放慢咗速度，並根據歌詞句式嘅需要做咗改編創作。

影片插曲
----

《花兒為什麼這樣紅》喺影片《冰山上的來客》入面出現三次，係貫穿成個影片嘅背景音樂。第一次出現喺片頭，男主角回憶自己細個嘅辛酸經歷時演唱，為完整展示；第二次係喺辨別假古蘭丹姆時出現，第三次係男女主相遇時無意間唱起，係男女聲二重唱。喺片中、片尾都係用咗小段，用音樂渲染氣氛、烘托情緒，深化視覺效果，加強畫面感染力。

隻歌嘅配樂用咗都它爾、熱瓦甫、手鼓、小提琴等樂器，原始粗放，旋律悠揚，曲風質樸，營造出—種憂傷同浪漫嘅氣氛基調，有清晰嘅民族特色同地域色彩。

歌詞
--

資料嚟自MyMusic：

花兒為什麼這樣紅

為什麼這樣紅

哎紅得好像

紅得好像燃燒的火

它象徵著純潔的友誼和愛情

花兒為什麼這樣鮮

為什麼這樣鮮

哎鮮得使人

鮮得使人不忍離去

它是用了青春的血液來澆灌

哎鮮得使人

鮮得使人不忍離去

它是用了青春的血液來澆灌

花兒為什麼這樣紅

為什麼這樣紅

哎紅得好像

紅得好像燃燒的火

它象徵著純潔的友誼和愛情

花兒為什麼這樣鮮

為什麼這樣鮮

哎鮮得使人

鮮得使人不忍離去

它是用了青春的血液來澆灌

哎鮮得使人

鮮得使人不忍離去

它是用了青春的血液來澆灌

哎紅得好像

紅得好像燃燒的火

它象徵著純潔的友誼和愛情

參考
--

1. 1 2 3  張艷輝 (2009). 〈析《花兒為什麼這樣紅》在電影中的作用〉. 《長城》 (12): 197–198.
2. ↑  時愛華 (2013). 〈民間音樂在電影中的美學意義——以《花兒為什麼這樣紅》為例〉. 《大舞台》 (5): 41–42.
3. ↑  〈花兒為什麼這樣紅〉. MyMusic. 喺2020-12-17搵到.
Ensignbus擁有嘅一架巴士
新加坡一架City Sightseeing巴士
**Ensignbus**係英國雅息士郡Purfleet一間公司。佢專做二手巴士買賣、開篷觀光巴士業務，並喺雅息士郡經營幾條巴士線，有時亦會派巴士去做鐵路替代服務。另外佢亦有一個巴士博物館，主要收藏前倫敦巴士。

史
-

Ensignbus喺1972年成立，初時主要接第啲公司嘅巴士服務合約。1979年，倫敦運輸局開始提早淘汰旗下嘅丹拿/利蘭Fleetline，喺往後幾年Ensignbus自己一間公司接咗其中近2000架，自此開始佢嘅二手巴士買賣業務。大部分經過檢查同埋所需嘅改裝之後就賣出去畀其他巴士公司，有啲更運咗出口。

1980年代，Ensignbus開始喺倫敦經營開篷巴士業務，後來Ensignbus收購London Pride Sightseeing並將佢發大嚟做。經過激烈競爭，去到1998年Ensignbus賣London Pride Sightseeing嗰時，喺倫敦經營開篷觀光巴士業務嘅差唔多只淨番London Pride Sightseeing同埋大巴士公司。

同樣喺1980年代，Ensignbus開始經營倫敦嘅合約巴士線，1990年Ensignbus將倫敦合約巴士業務賣畀香港嘅北海集團並改叫Ensign Citybus（後來改叫首都城巴，Capital Citybus。後來賣畀第一集團成為First Capital，再同First CentreWest整合成First London）。1998年開始，Ensignbus再次經營倫敦合約巴士線，但Ensignbus喺1999年將佢賣咗畀Town and Country Buses。

1998年，Ensignbus設立新牌子City Sightseeing，喺世界多個地方開展開篷觀光巴士業務。呢啲業務之中，有啲係Ensignbus自己擁有，有啲係由第啲公司買個經營權嚟做。喺City Sightseeing業務擴充期間，Ensignbus喺2000年買返London Pride Sightseeing，2001年London Pride Sightseeing同Arriva旗下嘅The Original London Sightseeing Tour（The Original Tour）合併。2002年，Ensignbus收購City Sightseeing嘅競爭對手Guide Friday。2011年初，Ensignbus將City Sightseeing賣畀西班牙City Sightseeing Worldwide SL，但就留番City Sightseeing喺澳洲悉尼、意大利同埋美國華盛頓特區嘅業務。

2004年開始，Ensignbus喺雅息士郡開辦巴士線，往後再接多幾條巴士線，業務一路做到而家。

2023年，第一集團收購Ensignbus，而旗下嘅古典巴士就繼續由創立Ensignbus嘅Newman家族持有。

參考
--

1. ↑  "FirstGroup agrees to purchase Ensignbus business". *routeone*. 8 February 2023. 喺8 February 2023搵到.

出面網頁
----

* Ensignbus

|  |  |
| --- | --- |
|  | 維基同享有多媒體嘅嘢：**Ensignbus** |
卡式錄音帶
**卡式錄音帶**（英文：**cassette tape**，意思係 ｢盒式帶｣，又叫 **compact cassette**，意思係 ｢小型盒式｣），通稱**錄音帶**或者**卡式帶**，係荷蘭飛利浦公司所發明，用嚟儲存聲音嘅小型盒式磁帶。由於簡單易用、價錢平，呢樣嘢受到電台DJ同埋音響愛好者嘅支持。

卡式錄音帶取代咗嘅係舊式嘅大型單捲軸錄音帶。

早期嘅個人電腦，例如 Apple II，用嘅儲存媒體亦都係卡式錄音帶。

種類
--

卡式錄音帶嘅種類，可分為**TYPE I**、**TYPE II**同埋**TYPE IV**等等。依家響拍賣網站都可以見到，尤其係TYPE I嗰種。

製造
--

卡式錄音帶多數喺日本、美國同埋南韓廠商生產：

* 日本：索尼（SONY）、萬勝（Maxell）、東京電氣化學工業（TDK）、天龍（DENON），包括富士（FUJI）、柯尼卡（Konica）等等。
* 美國：RCA、柯達（Kodak）
* 南韓：金星（Goldstar）

錄音時間
----

卡式錄音帶嘅錄音時間，通常係60分鐘、90分鐘同埋120分鐘左右。

相片
--

* SONY C-90CRSONY C-90CR
* 基本構造基本構造
* 一餅播緊音樂嘅卡式帶一餅播緊音樂嘅卡式帶
* 各種錄音帶專輯各種錄音帶專輯

睇埋
--

* 黑膠唱片
* CD
* DAT
* MD
* 錄影帶

參考
--

1. ↑  Compact Cassette (1963 – 2000s) - Museum of Obsolete Media

出面網頁
----

* Cassette Comeback U.K.

|  |  |
| --- | --- |
| 權威控制 | 
* GND: 4036993-6

 |

|  |  |
| --- | --- |
| Stub icon | 呢篇文係同科技相關楔位文。歡迎幫維基百科擴寫佢。睇 • 論 • 改 • 歷 |
唔好同**花城大道**同**花都頻道**搞亂。

 **廣州電視台花城頻道**（粵拼：gwong2 zau1 din6 si6 toi4 faa1 sing4 pan4 dou6）
，簡稱**廣州花城頻道**，又叫**花城政務頻道**，係廣州電視台屬下停播咗嘅免費頻道，2016年11月28號開播，2017年8月7號停播。期間曾經以除咗重播嘅《新聞日日睇》同《最街拍檔》（而家嘅《今日報道之最街拍檔》）兩檔節目係粵語之外，其他節目都係普通話嘅語言形式做廣播。呢個頻道凈限廣州地區播出。

頻道播出時間同朝鮮中央電視台（中文：朝鲜中央电视台）嘅手法差唔多，但喺每日深夜到第二日近挨晚時段冇節目。

2017年8月6號23:55，頻道播完當日最後一個節目——《看在花城》之後踏入測色版，6個鐘頭之後台標同「測試」字樣亦消失，隨後8月7號挨晚，頻道亦變成黑屏畫面。具體原因未知，不過有消息話可能收視率太低或頻道未經審批嘅料而停播。雖然同年8月31號，呢個頻道嘅節目表有新節目出現，但頻道一直未恢復播出。據估計，頻道冚唪唥嘅節目都搬嗮去移動頻道播出。

2017年9月17號，花城頻道嘅公眾號正式改名做「花城咖」。

節目同導視
-----

花城頻道開播之後到停播之前，喺每日18:00開台，期間凈播出差唔多6個鐘頭嘅節目，而節目內容多數以廣州當地嘅政府宣傳為主，冇商業廣告播出。其中喺17:30（開播前半個鐘）出現嶺南音樂，到17:59出現廣州地區嘅宣傳動畫短片同埋廣州國際媒體港嘅外景，18:00開始出現當日嘅節目預告。節目播出方面，喺18:00～18:25播出《廣州榜樣》節目；20:00～20:30播出《花城全視角》節目；20:30～20:45時段，禮拜一到五播《花開花城》、禮拜六播《今天我上線》、禮拜日播《我該怎麼辦》。其它時段嘅節目多數以翻炒嘅政府行動、民生論壇同紀錄片為主，但一日最長嘅節目都唔超過1個鐘。喺收台之前嘅一個鐘內會出現首播嘅《花城面對面》同埋《看在花城》呢兩個自製節目。喺信號變成電子大圓畫面之前會播一次廣州地區嘅宣傳動畫短片同埋廣州國際媒體港嘅外景，最後彈出台徽ID同埋呼號就當日節目播嗮。

| 時間 | 節目內容 | 播出長度 |
| --- | --- | --- |
| 以下節目都以佢當地嘅時間（UTC+8）為準 |
| 17:30～17:59 | 電子大圓測色板，背景音樂係嶺南音樂。 | 30分鐘 |
| 17:59～18:00 | 廣州地區嘅宣傳動畫短片同埋廣州國際媒體港嘅外景 | 1分鐘 |
| 18:00～19:00 | 最街拍檔同紀錄片（禮拜一至五）、廣州榜樣（禮拜六）、新聞日日睇（禮拜日） | 60分鐘 |
| 19:00～19:25 | 政府行動節目 | 25分鐘 |
| 19:30～19:55 | 政府行動節目 | 25分鐘 |
| 20:00～20:30 | 花城全視角 | 25分鐘 |
| 20:30～20:45 | 花開花城（禮拜一到五）、今天我上線（禮拜六）、我該怎麼辦（禮拜日） | 15分鐘 |
| 21:00～21:28 | 紀錄片 | 28分鐘 |
| 21:30～21:58 | 紀錄片 | 38分鐘 |
| 22:00～22:27 | 紀錄片 | 27分鐘 |
| 22:30～22:57 | 紀錄片 | 27分鐘 |
| 23:00～23:24 | 花城面對面 | 24分鐘 |
| 23:25～23:53 | 看在花城 | 28分鐘 |
| 23:53～23:55 | 廣州地區嘅宣傳動畫短片同埋廣州國際媒體港嘅外景，台徽ID。 | 2分鐘 |
| 23:55～00:30 | 冇節目，期間以電子大圓嘅測色板為主（但背景變靜音）。 | 17個鐘頭又30分鐘 |

註同攷
---

註
1. ↑  喺廣州地區，白雲有線喺本港台停播後將頻道位改成無限插播白雲新聞；番禺有線已經將頻道位改成中國氣象頻道。但白雲有線喺2017年6月17號轉成數碼之後加咗呢個台，番禺有線凈限喺總控廳入面播。
2. ↑  最後播出嘅語音係普通話嘅「您現在收看的是廣州廣播電視台花城頻道」呢個，粵語翻譯係「你而家睇緊嘅係廣州廣播電視台花城頻道」噉解。

攷

1. ↑  【珠江数码】广州花城频道开播 互聯網檔案館嘅歸檔，歸檔日期2015年5月3號，. 卫星界

出面網頁
----

* 花城頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
普魯士親王基奧格·腓特烈
**普魯士親王基奧格·腓特烈**（德文：**Georg Friedrich Prinz von Preußen**；1976年6月10號—），法定姓名**基奧格·腓特烈·費迪南·普魯士親王**（德文：**Georg Friedrich Ferdinand Prinz von Preußen**；）係德意志帝國末代皇帝威廉二世個玄孫，現時嘅普魯士王位繼承人，荷亨佐倫家族（法蘭克分支）嘅領袖，荷亨佐倫城堡嘅所有人。

此外佢重係英國王位嘅第212順位繼承人。佢曾經響2011年至2015年失去繼承權，因為佢同信羅馬天主教嘅蘇菲·莊娜·瑪利亞結婚、而佢係新教徒，跟據舊王位繼承法，佢失去繼承權。2015年，新王位繼承法實施，允許同信其他教嘅人結婚嘅人擁有繼承權，佢亦因而恢復繼承人身份。

生平
--

基奧格·腓特烈係普魯士王子路易·費迪南同多娜塔·愛瑪個仔，阿爺係時任普魯士親王路易·費迪南，1976年響西德不來梅出世。佢有個細妹。1977年，老豆響一次軍事演習入面發生嚴重事故，隻腳畀人截肢，幾個禮拜後就因為傷口感染而死。

基奧格·腓特烈先後響不來梅同奧登堡學習，之後響蘇格蘭嘅Glenalmond College讀書，通過普通教育高級程度證書。跟住佢響德國聯邦國防軍阿爾卑斯部服役兩年，當兵完咗之後又響費賴堡工業大學攻讀商科。

1994年，阿爺普魯士親王路易·費迪南死咗，基奧格·腓特烈成為普魯士王位繼承人，荷亨佐倫家族（法蘭克分支）領袖，稱為普魯士親王基奧格·腓特烈一世。

佢依家住響柏林，響一間幫大學將佢創新嘅野推向市場嘅公司返工。佢曾經係普魯士公主琪拉基金會嘅管理人，依家由佢太太管理。

佢亦擁有荷亨佐倫城堡三分之二嘅股份，剩底由士瓦本分支嘅卡爾·腓特烈持有。佢仲係Princes' Island嘅持有人。

屋企
--

2011年1月，佢宣佈同遠房表妹蘇菲·莊娜·瑪利亞（Sophie Johanna Maria，1978年3月7號—）訂婚。蘇菲嘅老豆法蘭茲·亞歷山大，係伊森堡-比爾施泰因親王。兩個人響8月15號響波茨坦結婚，當地公共電視台都有現場直播。佢地有四個仔女：

* 大仔：卡爾·腓特烈
* 二仔：路易·費迪南
* 大女：愛瑪·瑪麗
* 三仔：海因里希·基奧格

參考
--

1. ↑  根據《威瑪共和國憲法》第109條，所有帝國時期嘅王公貴族頭銜都必須廢除，但係可以作為姓氏嘅一部份存在；另外德國政府嘅 內部指引 互聯網檔案館嘅歸檔，歸檔日期2015年7月24號，.規定，對德國皇室後裔唔可以再用「陛下」、「殿下」之類嘅稱呼。
2. ↑  "Persons eligible to succeed to the British Throne as of 1 Jan 2011" (英文).


  


|  |  |
| --- | --- |
| Flag of 德意志帝國Biography icon  | 呢篇同德國人相關係楔位文。歡迎幫維基百科擴寫佢。睇 • 論 • 改 • 歷 |
珠江醫院
**珠江醫院**（粵拼：zyu1 gong1 ji1 jyun2），又嗌**南方醫科大學珠江醫院**naam4 fong1 ji1 fo1 daai6 hok6 zyu1 gong1 ji1 jyun2，係中國廣東廣州嘅一間有醫療、教學、科研喺埋一齊嘅大型三甲綜合醫院，1947年成立，位置喺海珠區工業大道中253號（近南泰路口）。佢既係南方醫科大學屬下嘅第二附屬醫院，又係廣東第一批社會醫療保險同埋社會工傷保險嘅指定醫療機構。

史
-

醫院喺1947年2月成立，初期嗌**解放軍第十後方醫院**，位置喺山東沂蒙山江裕鎮（今日嘅臨沂同濰坊嘅交界），但隨後改成**解放軍第三後方醫院**，1948年搬到濟南時改名做**解放軍濟南市第一臨時醫院**。期間因戰亂不斷而先後搬到河北、江蘇、安徽、江西，及福建一帶，名亦陸續改名做**解放軍第五野戰醫院**同埋**解放軍第一野戰醫院**。直到1955年6月，醫院被整編成**解放軍第一〇三醫院**重落戶喺福建永安專區（今日嘅三明永安市）而結束野戰任務，轉型成駐軍醫院。

1978年5月1號，按中國人民解放軍總參謀部嘅批復同埋總後勤部嘅通知而搬到廣東廣州，隨後畀咗第一軍醫大學（今日嘅南方醫科大學）睇實而轉型成教學醫院。稱呼方面，雖然大學內部嗌佢做**第一軍醫大學第二附屬醫院**，但對外時嗌佢做**珠江醫院**。2004年8月，由於第一軍醫大學改名做南方醫科大學，醫院內部名按國務院同中央軍委嘅命令而改名做**南方醫科大學第二臨床醫學院**，但對外醫院冇改到名，加上醫院亦加入咗廣東省直屬嘅綜合教學醫院。

2007年11月，醫院喺南泰路邊南邊起咗間16萬幾平方米嘅新醫療區出嚟。

出面網頁
----

* 珠江醫院嘅官方網站
**卡塔爾諮詢會議**（阿拉伯文：**مجلس الشورى القطري**‎，*Majlis al-Shura*），係卡塔爾嘅一院制國會。

構成
--

### 法律依據

根據卡塔爾憲法嘅規定，「本國政制係建基於權力制衡，惟各權之間應按照本憲法嘅規定互相合作」、「立法權應歸於諮詢會議」、「立法機構係由諮詢會議組成」，呢啲條文係卡塔爾諮詢會議嘅權力來源同法律依據。

### 候選資格

卡塔爾憲法規定，諮詢會議嘅成員必須符合下面嘅條件：

* 「喺本國出世嘅卡塔爾公民」；
* 「獲得提名前應年滿30周歲」；
* 「精通阿拉伯文讀寫」；
* 「冇畀法院裁定為敗壞風紀、偽證罪等等，但已經撤銷控罪嘅例外」；
* 「合乎選舉法規定嘅投票資格」。

### 產生辦法

基於2003年卡塔爾憲法公投嘅結果，卡塔爾憲法規定「諮詢會議應由45位議員組成」，其中包括30個以不記名投票嘅方式、由普選直接產生嘅民選議員，同埋15個由卡塔爾國王指定嘅委任議員，一般來講卡塔爾首相係法定成員之一，但國王亦可以提名其他官員或民間人仕。

每位議員嘅法定任期係「由新一屆諮詢會議召開第一次集會計起嘅四週年」；但如果未能舉行新一屆選舉，或者基於其他理由要延長當屆諮詢會議嘅任期，噉在任嘅議員會留任，直到舉行下一屆選舉。

評價
--

雖然卡塔爾憲法已經有關於諮詢會議嘅一系列規定，但直到2011年，卡塔爾國王哈邁德·本·哈里發·阿薩尼（阿拉伯文：الشيخ حمد بن خليفة آل ثاني‎‎）先至宣佈將會喺2013年舉行國會選舉；到咗2013年，哈邁德宣佈傳位畀佢個仔塔敏·本·哈邁德·阿薩尼（阿拉伯文：تميم بن حمد ال ثاني‎），於是國會選舉再延期到2016年舉行；去到2016年6月，又通過決定，令選舉至少延期到2019年先會舉行。

由於國會選舉一再延期，現任嘅議員都係由國王指派；加上卡塔爾而家仍然禁止組織政黨，發表諷刺國王嘅詩歌亦被判重罪，所以有觀點質疑哈邁德推行嘅政治改革具體有咩成效。

註
-

1. ↑  （英文）卡塔爾憲法 第76條，卡塔爾政府網，2015年11月13號查過。
2. ↑  （英文）卡塔爾概況 互聯網檔案館嘅歸檔，歸檔日期2018年12月24號，. 美國中情局：世界概況，2015年11月13號查過。
3. ↑  卡塔爾憲法，第60條。
4. ↑  卡塔爾憲法，第61條。
5. ↑  卡塔爾憲法，第78條。
6. ↑  卡塔爾憲法，第80條第1項。
7. ↑  卡塔爾憲法，第80條第2項。
8. ↑  卡塔爾憲法，第80條第3項。
9. ↑  卡塔爾憲法，第80條第4項。
10. ↑  卡塔爾憲法，第80條第5項。
11. ↑  卡塔爾憲法，第77條。
12. ↑  卡塔爾憲法，第81條。
13. ↑  Qatar elections to be held in 2013 - Emir BBC，2011
14. ↑  Qatar emir hands power to son, no word on prime minister Reuters US Edition，2013年6月25號
15. ↑  <Legislative elections in Qatar postponed until at least 2019> 互聯網檔案館嘅歸檔，歸檔日期2017年9月29號，. Doha News，2016年6月17號
16. ↑  Postponing democracy: Qatar’s modernization attempts fail without inclusive political institutions 互聯網檔案館嘅歸檔，歸檔日期2015年4月20號，. Annahar.com，2014年12月18號
唔好同**痛風**搞亂。

**中風**（粵拼：**zung3 fung1**，英文：**stroke**）係由於腦部血管「阻塞」或「爆裂」，以致令到腦細胞失去血液、氧氣同養分嘅供應，最終令到腦細胞受損或死亡，繼而影響到嗰個部分腦細胞所控制嘅功能，產生各種神經症狀。

中風係嚴重嘅內科急症，三個月內嘅死亡率大概係百份之三十。但係，生存者當中，有超過一半會完全回復自我照顧能力，少於兩成嘅病人有嚴重殘障。復原因素除咗取決於腦部受損嘅嚴重程度（包括中風嘅類型，範圍同位置）、併發症嘅產生以及中風前病人嘅自我照顧能力之外，病人同家屬／照顧者態度同支持以及適當嘅康復治療亦起咗決定性嘅作用。

分類
--

* 出血性中風：俗稱「爆血管」，由於高血壓或腦血管疾病，例如腦血管腫瘤而導致腦血管破裂。
* 缺血性中風：因為腦血管硬化導致血管狹窄同閉塞或因為血凝塊流到腦血管造成閉塞。

徵狀
--

* 半身郁唔到
* 講嘢唔清楚
* 嘴歪
* 眼斜
* 吞食困難
* 大小便失禁
* 感覺麻木
* 流口水
* 嚴重者甚至昏迷或死亡

導致中風因素
------

* 食煙
* 年齡：年紀越大，中風機會越大
* 血壓高
* 血內膽固醇過高
* 過重
* 缺乏運動
* 先天性腦血管腫瘤或血管壁過薄
* 其他疾病例如糖尿病、風濕性心臟病等會令中風危險倍增

治療
--

### 藥物治療

血小板抗集結劑（Anti-aggregants）
血小板抗集結劑具有抗血栓形成嘅作用。

* 亞司匹靈 Aspirin
* 氯比格雷 Clopidogrel（Plavix）
* 待匹力達 Dipyridamole

抗凝劑（Anti-coagulant）
抗凝劑常用於心律不齊嘅病人，可以幫助防止血栓嘅形成同擴大。

* 低份子肝素（Fraxiparine）
* 薄血丸（Warfarin）

溶栓劑（Thrombolytics）
根據外國經驗，溶栓劑只適用於腦梗塞唔多過幾個鐘嘅病人。但係，由於亞洲人較容易有出血性中風，呢種治療仍未被列入為標準治療之一。

血壓嘅控制
對於缺血性中風嘅病人嚟講，血壓偏高有助增加腦部血液循環。所以，喺中風最初嗰兩星期，除非收縮壓持續超過220毫米水銀柱(mmHg) 或 舒張壓超過120毫米水銀柱(mmHg)，醫生會建議病人避免服用血壓藥。

### 外科手術

外科手術可以幫助移走大型嘅血塊以減低顱內壓。其他嘅手術，包括接駁新嘅血管、切除部份頸動脈同斑塊、導管手術或擺放金屬支架可以改善腦部供血。如果發現有動脈瘤存在，可以將佢切除或注射促纖維化劑以減低血管破裂嘅機會。

### 綜合治療

當病情穩定之後，病人就會轉到復康病房或醫院繼續接受以下治療同護理：

* 復康護理
* 物理治療
* 職業治療
* 言語治療
* 醫務社會工作服務

出面網頁
----

* 衞生防護中心 - 中風
* 長者健康服務網站 - 中風
* 中風治療

參考文獻
----

* Richard Kay, Cesare Fieschi, Marc Fisher, (2000), Prevention of Ischemic Stroke, Martin Dunitz Ltd The Livery House, London.
* Walter Huber, Klaus Willmes (1997), Piracetam as an adjuvant to language therapy for Aphasia, Arch Phys Med Rehabil Vol 78 March 1997
**石庫門**（粵拼：sek6 fu3 mun4）
（上海話：zaq⁸ khu¹ men⁶，發音：[zᴀʔ¹¹ kʰu¹¹ mən²⁴]）係一種上海混合西方同吳越特色嘅建築風格，亦都係以前上海人居住嘅主要形式。呢種樓最早喺 1860 年代出現，最興嗰陣，上海一共有九千幢石庫門形式嘅樓。而家，大部分上海人轉咗去住公寓，所以石庫門數量變得少咗。

結構
--

石庫門主要係兩至三層高，樣好似西洋排屋嘅樓，外面用磚造成，裏面有江淮式庭院。呢啲樓平時見到會一個一個排埋一齊，兩排之間形成嘅街道就叫「 弄堂（粵拼：lung6 tong4）
」（上海話：lon⁶ daon⁶，發音：[loŋ¹¹ dɑ̃²⁴]）。呢啲弄堂嘅入口大部分都會起個牌樓。

石庫門主要可以分兩種：1919 年前起嘅「舊式」同 1919 年之後嘅「新式」。

歷史
--

呢種樓原本係上海人嘗試混合西洋排屋嘅特徵入原有嘅屋宇。一八四三年，上海變咗個商埠，因此吸引咗好多其他省份嘅工人去上海打工。一八五三年太平天國之亂完咗之後，更多人打算移民到去上海。突然間要多咁多間屋，啲新樓爲咗慳錢，全部都用木起，而樓名後面全部加咗個「里」字。呢啲就係上海最先嘅 里弄（粵拼：lei5 lung6）
，十個月以內起咗八百幢。由於呢啲木樓好容易着火，啲木慢慢演變到去磚，模擬江南嘅四合院。

雖然起新嘅石庫門冇以前啲木樓咁平，佢哋都冇傳統嘅庭院住院咁大。呢啲新石庫門最早係喺上海英租界裡面起嘅，但係喺華人區裡面變得好興，而且喺呢個時代裡面變咗上海最普遍嘅住宅。1910 年代，石庫門爲咗社會變化，加咗好多唔同嘅變遷，例如汽車車道、闊啲嘅弄堂，同埋古羅馬型式嘅裝飾。到咗三十年代嗰陣，石庫門嘅數量開始下降。

攷
-

1. ↑  Goldberger, Paul (2005-12-26). "Shanghai Surprise: The radical quaintness of the Xintiandi district". *The New Yorker*.
2. ↑  Qian, Nairong (2007). 《上海話大詞典》. Shanghai Lexicographical Publishing House. ISBN 9787532622481.
3. ↑  Shikumen architecture Archive.is嘅歸檔，歸檔日期2014-07-26, *Beijing Institute of Architectural Engineering*
4. ↑  Wu Jiang (2008). *Architectural History of a Century of Shanghai (1840-1949) (上海百年建筑史(1840-1949))*. Tongji University Press. pp. 32, 76, 113. ISBN 978-7-560-83895-3.
5. ↑  Wu Jiang (2008). *Architectural History of a Century of Shanghai (1840-1949) (上海百年建筑史(1840-1949))*. Tongji University Press. pp. 32, 76, 113. ISBN 978-7-560-83895-3.
**譚家浚**（英文：Warren Tam Ka-chun，1991年6月3號—），香港中間派政治人，前公民黨成員，前香港葵青區議會安灝選區議員。

佢曾經做過香港立法會新界西選區地區直選議員郭家麒議員助理、香港浸會大學學生會前評議會主席，而家從事學術研究、媒體評論、媒體創作、數碼行銷等工作。佢本來係泛民主派成員，但喺2021年香港立法會選舉加入咗自稱中間派狄志遠嘅團隊。

生平
--

### 大學時期

譚家浚喺香港浸會大學人文學系畢業，讀書嘅時候曾經做過文學院學生會外務副會長、香港浸會大學學生會評議會主席、教務議會民選議員，曾參與反國教運動、李惠利地皮事件、校長遴選事件等，並且喺時事全方位等政評節目，同當區區議員就政策辯論。

### 泛民主派時期

譚家浚做過香港立法會新界西議員郭家麒嘅助理、公民黨地區發展主任同埋葵青區議會增選委員。之後，佢參加2019年區議會選舉，參選安灝選區議員，迎戰時任議員親中派經民聯譚惠珍，同區參選嘅仲有背景不明嘅吳家輝同埋蘇智誠。親中派喺2019年因為逆民意支持逃犯條例修訂草案，選情大受影響，加上譚惠珍喺2018年捲入葵青區議會撥款醜聞，被揭發推薦同自己有聯繫嘅組織申請撥款，涉事款項超過200萬元，當時係泛民主派嘅譚家浚亦因而勝出。

| 2019年葵青區議會安灝選區選舉結果 |
| --- |
| 政黨 | 候選人 | 票數 | % | ± |
|  | 經民聯 經民聯 | ①. 譚惠珍 | 3,620 | 38.22 | -14.89 |
|  | 公民黨 公民黨 | ②. **譚家浚（當選）** | **5,642** | **59.57** | 不適用 |
|  | 獨立 | ③. 吳家輝 | 59 | 0.62 | 不適用 |
|  | 獨立 | ④. 蘇智誠 | 151 | 1.59 | 不適用 |
| **多數票** | 2022 | 21.35 | 不適用 |

喺勝出之後，佢曾經同其他泛民主派區議員就香港警察入侵理工大學校園事件入面，要求香港警察撤離香港理工大學，並容許各方進入香港理工大學嘅範圍進行人道救援，另外亦有關心性小眾議題。

佢喺2020年12月11號晚，宣布自己同另一公民黨成員冼豪輝退出公民黨，而因應香港政府以未經諮詢或香港人同意以實施嘅《港版國安法》要求區議員宣誓，引發香港民主派區議員辭職潮，佢喺2021年7月11號辭任區議員。

### 離開公民黨後

喺2021年香港立法會選舉，由於選舉制度係喺北京未經諮詢或香港人同意之下強行修訂，又加入所謂嘅國家安全審查機制，所以好多泛民主派成員都選擇唔參與。不過，譚家浚同民主黨中委劉子傑合組嘅公司「GMENU」就協助自稱中間派嘅社福界候選人狄志遠進行選舉工程。當時公民黨前成員、沙田區前區議員黃文萱（黃文萱同譚家浚係前黨友）就批評佢哋無骨氣，又話同佢哋接觸過，但對佢哋回覆好失望。黃文萱又表明唔會再同佢合作。另外，被政府剝奪資格，之後被逼流亡英國嘅前民主黨區議員郭天立，亦喺社交媒體貼咗一張名單點名批評一啲透過唔同型式參與呢次選舉嘅「自稱民主派」，其中譚家浚亦包括喺入面。呢張名單之後得到其他民主派中人和應，包括梁頌恆、麥梓健、廖栢康、俞竣晞等。

譚家浚當時就話只係洽談生意做設計工作，又話感到委屈，但喺第七屆立法會首次召開大會嗰陣，就有傳媒影到譚家浚企喺狄志遠旁邊。

參考
--

1. ↑  "Election Results Overall Results". *2019 District Council Election*. 2019-11-25. 原先內容歸檔喺2020-01-02. 喺2019-12-30搵到. `{{cite web}}`: Cite has empty unknown parameter: `|dead-url=` (help)
2. ↑  〈譚家浚〉. 公民黨. 原先內容歸檔喺2020-08-07. 喺2020-09-19搵到. `{{cite web}}`: Cite has empty unknown parameter: `|dead-url=` (help)
3. ↑  葵青區議會議員資料
4. 1 2 3  〈民主派劉子傑、譚家浚公司為狄志遠助選 遭批「咁嘅錢就可以買到骨氣」 (12:15) - 20211103 - 港聞〉. 《明報新聞網 - 即時新聞 instant news》 (繁體中文). 喺2022-01-15搵到.
5. ↑  〈青衣站節日深宵接駁線 最快平安夜首航〉. 香港獨立媒體網. 原著喺2020-08-07歸檔. 喺2020-09-19搵到.
6. ↑  〈建制派區議員自己批自己 長安婦女會一年掠217萬公帑搞活動〉. 《蘋果新聞》. 原著喺2019-07-19歸檔. 喺2020-01-19搵到.
7. ↑  〈香港泛民主派大勝後..新科議員急赴理大救人、要求警方撤離〉. 《民視新聞》. 2019-11-25. 原著喺2020-08-07歸檔. 喺2020-01-19搵到.
8. ↑  〈世界不再恐同日．香港性小眾平權何去何從？ | 譚家浚〉. 《獨立媒體》. 2021-05-17. 喺2022-01-15搵到.
9. ↑  〈【我們退黨了 民主自由路上再見】〉.
10. ↑  〈兩日逾70區議員辭職【附名單】（7月8日） (22:45) - 20210708 - 熱點〉. 《明報新聞網 - 即時新聞 instant news》 (繁體中文). 喺2022-01-15搵到.
11. ↑  〈【2021年 完善民主派名單】（持續更新）〉. *Facebook* (英文). 喺2022-01-15搵到.`{{cite web}}`: CS1 maint: url-status (link)
12. ↑  〈梁頌恆〉. *Facebook*.
13. ↑  〈日久見人心系列〉. *Facebook*.
14. ↑  〈冇著褲名單〉. *Facebook*.
15. ↑  〈認住名單下的呢一批人，唔好再叫佢地做民主派，佢哋唔配。〉. *Facebook*.
16. ↑  文維廣 (2021-11-03). 〈民主派前區議員公司為狄志遠助選捱批 譚家浚稱委屈：非加入團隊〉. 《香港01》 (香港中文). 喺2022-01-15搵到.
17. ↑  吳倬安 (2022-01-12). 〈特首答問會｜狄志遠無緣提問不感孤單 林健鋒激動於國徽下開會〉. 《香港01》 (香港中文). 喺2022-01-15搵到.
**周小龍**（英文：**Herbert Chow**，1964年1月1號—），係香港童裝品牌Chickeeduck公司行政總裁同百分之百股權持有人。喺香港修例風波期間，佢多次用各種方式參與抗爭運動，被視為泛民主派一員。

工作
--

1985年，周小龍加入 BBDO 廣告公司，負責唔同零售品牌。

1990年，周小龍喺社交場合認識佢拔萃男書院校友田北辰，之後被對方邀請擔任G2000市場總監。

1993年，商人邢李㷧邀請周小龍加盟 Esprit，擔任亞洲區市場經理。之後亦擔任過韓國同日本區總經理，以及亞太區營運總裁（COO）。

1999年，周小龍喺WHK買咗香港童裝品牌Chickeeduck，為公司行政總裁（CEO），喺2020年買嗮全部股權，成為百分之百股權持有者。依家擁有 13間分店。

另外，周小龍喺2007年創立 The Rink Limited，成為公司行政總裁（CEO）同埋股權持有人。之後，公司亦喺中國大陸發展，分別喺2017年喺重慶、2018年喺長沙同2019年喺成都開設 The Rink 溜冰場，之後喺2020年5月將The Rink出售。

生活同政治參與
-------

2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界
2012年，周小龍開始積極參與香港網球運動發展工作，喺香港網球總會職銜包括：

* 2012年：香港網球總會運動員發展主席
* 2013年：香港網球總會賽事發展主席
* 2014年：香港網球總會主席

周小龍喺2014年擔任香港網球總會主席期間，更加代表香港政府引入香港網球公開賽。

2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界功能界別。周小龍係選舉宣佈延期前唯一一個泛民主派獲選舉主任確認提名嘅候選人，但係第三波肺炎疫情爆發，選舉褪遲一年。

相關事件
----

### 國安處聲稱佢涉嫌違反《香港國安法》

2021年5月6號，周小龍喺荃灣嘅 Chickeeduck分店畀警方國安處人員以涉嫌違反《香港國安法》為由搜證超過一個鐘。事後周小龍表示，警員手持搜查令，喺未有解釋理由下搜查店舖。警方喺搜查過程入面無檢走舖頭任何物品，當周小龍向警員詢問「無嘢搵到係咪即係無事」同埋聽日可唔可以繼續營業等，警員就話「我唔需要答你」。周小龍又話，警員警告佢以後若果再有違反香港國家安全法物品，警方會保留追究權利。佢又質疑警方嘅做法係白色恐怖，又指以佢理解自己並無犯法，可以繼續做生意，又話「白色恐怖當佢無到，我唔驚呀」，之後會繼續營業，但就搞到Chickeeduck喺2021年11月撤出香港市場。

參考
--

1. ↑  〈【立會選舉】童裝店老闆周小龍出戰體藝界　棄直選因有感勝算非常低、怕被人當做「鬼」〉. 《眾新聞》. 原先內容歸檔喺2020-07-13. 喺2020-07-06搵到.
2. ↑  〈眾新聞 | 入咗閘都無得選 周小龍：仲有13次機會 我信李嘉誠個孫會發聲〉. 《眾新聞》 (中文). 原著喺2021-04-29歸檔. 喺2021-04-27搵到.
3. ↑  周禮希 (2020-07-22). 〈立法會選舉2020｜商人周小龍參選體演文出界 稱完全無機會被DQ〉. 《香港01》 (香港中文). 喺2021-04-27搵到.
4. ↑  〈警認接舉報　消息指涉及Chickeeduck 外牆塗鴉　周小龍：未有研究創作者深層意義〉. 《立場新聞》. 原著喺2021-05-07歸檔. 喺2021-05-06搵到.

出面網頁
----

* 周小龍嘅Facebook頁



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**小藍企鵝** |
| --- |
| 小藍企鵝（墨爾本動物園）小藍企鵝（墨爾本動物園） |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 企鵝目 Sphenisciformes |
|
|
|
|
|
|
|
|
| 科 | 企鵝科 Spheniscidae |
|
|
|
|
|
| 屬 | 小藍企鵝屬 *Eudyptula* |
|
|
|
|
|
|
|
| 種 | **小藍企鵝 *E. minor*** |
|

 |
|
| 二元學名 |
| ***Eudyptula minor***（Forster, 1781） |
|
|
|
|
|
|
|
|
|
|
|
|
|
|
|

**小藍企鵝**（學名：*Eudyptula minor*）係依家體型最細嘅企鵝，同其他常見企鵝好唔同，佢哋有全身羽毛都係藍色，所以叫做**小藍企鵝**。佢哋多數喺南澳洲同埋紐西蘭嘅海岸出沒，亦有人喺智利見過佢哋。

小藍企鵝通常高43厘米，重1千克左右。小藍企鵝會獵食魚類、魷魚同埋其他小型水生動物，因為佢哋潛水嘅範圍好大。同大部份海鳥一樣，小藍企鵝壽命好長，平均6.5歲，根據鳥類環志記錄，到依家為止人類所知最長命嘅小藍企鵝可以生存到廿歲。

圖
-

* 小藍企鵝小藍企鵝
* 巢中幼鳥巢中幼鳥
* 小藍企鵝小藍企鵝